لەگەڵ ئازاد کەریمی - قەڵەم\nدیمانەی سایتی قەڵەم لەگەڵ ئازاد کەریمی\nـ لەم ماوەیەدا پرۆژەیەکی بەرینت بەڕێوە برد کە ئیستاکەیش دیارە درێژەی هەیە، ئەویش وتووێژ بە زمانی ئینگلیزی لەگەڵ خەڵکانێکی زۆر لە ئاستی جیهانیدا بوو، هەر لە نووسەر و ژەنیار و مۆسیقارەوە بگرە تا فیلسوف و نیگارکێش و هتد، کە دیارە لە سایتی قەڵەمیش دا بەردەوام دادەبەزن. چۆن بوو بیری ئەم پرۆژەیەت بەبیردا هات؟\nسڵاو و ڕێز! ڕاستەکەی من ئەم شێوە وتووێژە نووسراوەییەم ساڵی ٢٠٠٤ و ٢٠٠٥ لە شاری سەقز تاقی کردوەتەوە و ئاکامەکەشی ناوازە و سەرکەوتوو بوو. زۆرێکی زۆر وێنە و نووسراوەی کۆنم دەسکەوت و زۆریانم کرد بە بابەت و لە ڕۆژنامە و ماڵپەڕدا بڵاو کرانەوە و ئێستاش لەم لا و لەولا کۆپی دەکرێن و بڵاو دەکرێنەوە. تەنانەت هەندێکیانم گەیاندە دەستی ڕۆژنامەنووسی بەناوبانگی فەڕانسەوی کریس کوچێرا و ئەویش لە سایتە بەنرخەکەیدا واتە کوردستان فۆتۆلەیبرەری دایناوە کە هەتا ڕۆژ ئەگەڕێ شانازی پێوە دەکەم.\nتروسکەی ئەم پرۆژە لە ڕۆژێک پێش ڕۆژی نێونەتەوەیی یوگا لە کاتی چەت کردن لەگەڵ یوگی ئاچایرای خەڵکی نێپاڵ لە مێشکم درا. من هەر پرسیارم سەبارەت بە یوگا دەکرد ئەویش وەڵامی دەدامەوە. دواتر کوتم تکایە بێڵە بیکەم بە گوتوبێژ و با سبەینێ بڵاوی بکەمەوە! ئەویش زۆری پێ باش بوو. بڵاوم کردەوە و ئەمجار لەگەڵ کابرایێکی ژەنیاری هەندپەن لە سویسرا قسەم کرد، بەڕاستی هیچم نەدەزانی لە هەندپەن. ئەویش ئیجازەی پێدام ئەم چەتە وەک گوتوبێژ بڵاو بکەمەوە. دوای ئەو لەگەڵ نگارکێشێکی ئارژەنتینی و ئەویش ئیجازەی دام... هەر ئەوەندە. دیتم باش وایە وەک ئەو ساڵەی سەقز کۆمەڵە پرسیارێک بنووسم و بیدەم بە کەسانی خاوەن بەهرە و خاوەن قسەی ڕێکوپێک و بەکارهاتوو. دەنا زۆر خەڵک هەن بەم شەوگار و ڕۆژگارە خەریکی قسە کردنن و لەوانەیە گوێگری زۆریشیان هەبێ بەڵام قسەیان هەتا بنگوستێکی بەر چەناگەیان بڕ ناکات. ڕاستەکەی من خۆم کەیفم بە قسەی زۆر کردن نایە و بەپێچەوانەوە خەڵکی پڕاگماتیک و لێوەشاوەم زۆر خۆش دەوێ. بە خۆشی یەوە پێشوازی زۆر بێوێنە لەم پڕۆژەم کراوە و لەم مانگەدا ئەوە خەریکە پاڵ بە دووسەت کەسەوە دەدات کە وەڵامیان لێگێڕاومەتەوە و دەبێ پێشەکی یان بۆ بنووسم و بڵاویان بکەمەوە.\nـ چ ئامانجێک لە پشت ئەمەدا خۆی حەشارداوە؟\nبیرۆکەیەکی مرۆڤی نێونەتەوەیی یان هیومانیتەری ئینتێرناشناڵ لە پشت ئەم پڕۆژەوەیە. لە یاسای نێودەڵەتیدا کە وانەیەکی زۆر گرینگی بواری مافەکانە لە زانکۆدا خوێندوومە کە ساڵی ١٩٤٥ دوای شەڕی دووهەمی جیهانی، دەوڵەتەکانی ئەو کات بڕیاریان دا بە دروستکردنی ڕێکخراوی نەتەوە یەکگرتووەکان، بەڵام جوانترەکەی ئەوەیە نێوی وڵاتە یەکگرتووەکان بێ یان دەوڵەتە یەکگرتووەکان لەبەر ئەوەی هەر لە کوردەوە بگرە هەتا سورەکانی کیشوەری ئەمریکا و ئەمازیغەکان و زۆر خەڵکی ورد و درشتی دیکە لە دنیادا هەن کە دەوڵەت نین، بەڵام بۆ خۆیان نەتەوەیەکی سەربەخۆن. ئێستا باس لە سەر ئەوە نیە بۆ دەوڵەت نین و ئەم بابەتانە، بیرم کردەوە با بخوێندرێنەوە و دیارە ئەو جۆرە ڕوانینانە لە جیهانیشدا نەماوە وا ناوی ئەم جۆرە بابەتە بهێنی و لە قوڕت نێن... پێرێ بەڕێز وەزیری دەرەوەی تورکیا باسی ئەوەی کرد ئاڵای کوردستانمان هەڵکرد بۆ ئەوەی بیسەلمێنین کێشەی ئێمە کێشەی ئایدێنتیتی کورد نیە ... بە کردەوەش ئەوەیان چەسپاند... لەم مانگەدا دادگای ئەرزرووم و دادگای وان ڕایانگەیاند هەڵکردنی ئاڵای کوردستان بە کارێکی دژەیاسای تورکیا نازانن و بڕیاریان لەسەری دەرکرد. ئەوانە هەموو هێمان... زۆر شت گۆڕاوە. یان لە ئێران، هەتا ساڵی ١٩٧٩ جلی کوردی لەبەر کردن بۆ کوڕان لە قوتابخانەکان قەدەغە بوو، هەتا ماوەیەکی پێش ئێستاش لە ئێران تەنیا یەک پارێزگایان بە کوردستان دەناسی ئەویش سنە کە برێتییە لە سنە و سەقز و بانە و مەریوان و گەڕوس و قوروە و کامیاران. ئیتر تۆ باسی کرماشان و ورمێ و ئیلام و مەهاباد و بۆکان و شاباد و سەڵماس و ماکوو و چەنای چەن هەزار گوند ناکەیت وا لە ڕۆژهەڵاتی کوردستان هەن کە سەر بە پارێزگای سنە نین و لە ڕووباری ئاراسەوە هەتا سنووری مێهران و دیالە درێژەیان هەیە. ئێستا باس لە وشەی کوردستانی ئێران دەکرێ لە میدیاکانیانەوە.\nهیچ کەس لە جیهاندا نەماوە کە نکۆڵی لەم بابەتە بکات، ئەگەر هەبێ و بکرێ دیارە ڕەسمیەتی نیە و قسەی ناو کۆزیلکە خەڵکە فرەوێژەکانە وا وەک باسم کرد قسەیان هەتا بەرچەناکەیان بڕناکات با بە سەدان و دەیان هەزار گوێگر و فالوێریشیان هەبێ.\nتەنانەت خوێندنەوەی منیش بۆ دۆزی کورد ئاڵوگۆڕی بەسەردا هاتووە و ئەگەر وا نەبووبێ دیارە منیش هێشتا نازانم لە دنیادا چ باسە... لەم پڕۆژەدا کە نێوم ناوە "ئۆتۆپیای من" بە یارمەتی پاشخانی بیرۆکەیی و ئەزموونی ڕۆژنامەوانی و هەست و خواستی خۆم بۆ ئەوەی کارێکی مرۆڤانی و کەسنەکردووم ئەنجامدابێ و قازانجی بۆ خۆم و خەڵکی کوردستان و ڕۆژهەڵاتی ناوەڕاست و ئاسیا بە گشتی و ئەورووپای نازدار کە خۆم تییدا دەژیم و ئەمریکا وکیشوەری ئۆسترالیا بە نیوزیلەندەوە و ئەفریقا هەبێ دەستم داوەتە ئەم پرۆژە کولتوریەوە.\nلەم جیهانە کولتورییەی مندا گورگ و مەڕ پێکەوە لە ئاوەخۆرێک ئاو دەخۆنەوە. زۆر خۆشە... زۆر گەورەیە... هەر لە کەسانی نزیکی خۆم لە نۆروێژ واتە هاووڵاتییە نۆروێژیەکانم هەتا دەگاتە خەڵکێکی زۆر لە دەرەوەی سنوورەکانی نۆروێژ دوور و نزیک پشتیوانییان کردووم. دڵنیام دەوڵەتەکان پشتیوانی ئەم کارەن و نەشبووبێتن دەبن... لە بەر ئەوەی جیهان هەست بەو جۆرە ڕوانینە دەکات لە خۆیدا. چاوت لێکردووە کۆسۆڤۆ و سێربیا چۆن ئاشتیان بووەوە؟ چۆن هەرتکیان ڕوویان کردە ئیسراییل؟ ئاگات لێیە ئیسراییل و ئیماراتی یەکگرتووی عەرەبی چۆن ئاشتیان بووەوە؟... کەواتە کێشەی کورد کە کێشەیی ناوخۆیی چەند دەوڵەتە و هەروەها کێشەیەکی نێودەوڵەتیشە چۆن چارەسەر نابێ... با کوردیش قۆڵی لێهەڵماڵی و بەدەرلەوەی خۆیشی بەشێکە لە کێشەکە، هەوڵ بدات ڕێگەش بۆ چارەسەر کردنی کێشە خۆش بکات وەک کەسێکی دەرەوەی بابەتەکەش... ئەگەر وات کرد دوور دەبی لە دەمارگرژی و توندئاژۆیی. ئێمەش وەکوو هەموو جیهان.خوینمان لە خەڵک ئاڵتر نیە. با ئێمەش وەک مەلا نەسرەدین نەبین وا کەوتبووە چاڵێکەوە خەڵکی لێ کۆوە ببوو هەر هاواریان ئەکرد مەلا! دەستت بدە با هەڵتکێشینە سەر و دەرتبێنین لەم چاڵەقووتە! مەلانەسرەدین دەمی قونجاندبوو دەستیشی کردووە نێو گیرفانی عاباکەیەوە و هیچی نەدەکرد. هەتا ژیرێک پەیدا بوو کوتی درگای باوانتان بەقوڕناگێرێ! ئەوە من دەزانم چۆن دێتە دەرەوە... هاواری کرد مەلا! دەستم شۆڕ دەکەمەوە دەستمبگرە با بتهێنمە دەرەوە! هەروای گوت مەلانەسرەدین دەستی کابرای گرت و بە یەک تەکان هاتە دەرەوە... ئەو خەڵکە ماق مابوون چۆناوچۆنە! کابرا کوتی ماڵتان نەشێوێ هێشتا نەتانزانیوە مەلا چۆنە! مەلا کەنگێ دەستی دایینی هەیە مەلا دەستی گرتنی هەیە دەبێ لە فێڵی بزانی...دەبێ بڵێی دەستم بگرە مەڵێ دەستت بدە!\nئەمەم کوت با بیدرکێنم ڕقم لە خۆفەقیرکردن و کەربەلایی گەری دێ بۆ ئەوەی بەزەییان پێتدا بێتەوە... ئای ئەوە شێرێک بووم بەڵام بە هەژاری و بە داماوی تێداچووم!\nجیهان جێگەی داماوان نیە. ئەگەر داماوییت بە دەردی خۆتەوە دانیشە و کێشە بۆ خۆت و خەڵک درووست مەکە، ئەگەر خۆت بە مافخوراو دەزانی ژیرانە و سەربەرزانە قسە بکە... لەوەشدا دەبێ ئاقڵانە بجووڵێیتەوە و بوێر و ڕاستگۆ بی... هەر بۆیە کورد جیهانە و جیهان کوردە... من وا بیر دەکەمەوە... بۆیە لە ئۆتۆپیای مندا هەموو کەس کوردێکە لەلام... ئەوەیە قسەی هەمووکەسم پیخۆشە و هەموو کەس لەلام جوان و نازدارە لەم پڕۆژەمدا جا با خەڵکی کوێیە خوای ئەکرد تورکێکی لای مەڵکەنی و میاندوواوە هەتا دەگاتە گۆرانیبێژێکی ئیتالیایی یان ئاکتێرێکی ناوازەی شانۆی برادوەی لە نیویۆرکی ئەمریکا... هەر کەس پێی خۆشە با بێ، بەڵام خاوەن بەهرە بێ... ئۆتۆپیاکەی من وێنای ئەو جیهانە گەورەیە وا خودا درووستی کردووە بەڵام هەمووکەس ئازادە بڵێ : من هەم لەبەر ئەوەی بیر دەکەمەوە Cogito ergo sum... هەروەک ڕێنە دێکارت ٣٨٣ساڵ پێش ئێستا لە کتێبی باس و خواس لە شێوازدا نووسیویەتی. بیربکەیتەوە کەمتر قسە دەکەیت و زیاتر هەوڵ دەدەیت. شیکردنەوەی بنەماکان درێژدڕی لێدەکەوێتەوە و قسە کەڵکی نامێنێ. بۆیە با کارێکم بۆ "کارێکی بەڕێ و جێ" کردبێ... ئەوەندەی بە دلێر ناومان دەبەن با بە وریا بیشمانناسن... بە دڵنیاییەوە دلێری و وریایی لە مرۆڤدا متمانە لە لایەنی بەرانبەرتدا درووست دەکات. متمانە ڕێز بەدوای خۆیدا دێنێ و ڕێز بەدوای خۆیدا خۆشەویستی و دۆستایەتی و برایەتی و هاوخوانی و هاوبەشی دێنێ. وای لێدێ لەوانەیە نانی نێو سفرەکەت لەگەڵ بەرانبەرەکەت بەش بکەیت و بیریشی لێنەکەیتەوە... ئەوەندە ئاسایی و ڕووتین بێ بەلاتەوە کە نان بەخەڵک دایین بە خێر و چاکەکاری نەزانی و وەک هەناسەکێشان وابێ بەلاتەوە.لەبەر ئەوە کەس ناتوانێ بڵێ هەناسەکێشان بۆ ژیان کارێکی ئەخلاقی یە و دەتبات بۆ بەهەشت و حۆری و خوڵامت دەدەنێ! دەبێ نانی نێوسفرەکەت لەگەڵ خەڵکدا بخۆیت و بە خێر و دینداری نەزانی... وەک هەناسەکێشان بەشێک بێ لە نیهاد و گەوهەری ئینسانی خۆت. من وا بیر دەکەمەوە. زۆر خۆشحاڵ و بەختەوەرم کەوا بیر دەکەمەوە.\nـ شێوازی پێوەندی گرتنەکەت چۆن بوو؟ داخۆ لە بەپیرەوە هاتنتدا باوەشیان ئاوەڵا بوو؟\nهەر بە فەیسبووک مەسێنجێر پەیغامم دەنارد و ئەوانیش وەڵامیان دەدامەوە و جار وابوو دەبوو بە وتووێژێکی قووڵ و دواتر باسەکەم دەدرکاند و ئەوانیش دەیانکوت باشە لەگەڵتداین. تەنیا دوو یان سێ کەسم بینیوە کە قسەی سەیریان کردووە... بەڵام دوێنێ بە تێکڕا ستافی فیلمێکی فەڕانسەوی جوابیان لێگێڕامەوە ! بە ئاکتێر و ئاکترێس و دەرهێنەر و وێنەگر و کامێرامان و ئەسیستەن و... تەنانەت ئەناونسی سەرەتایی فیلمەکەیان بۆ ناردووم وا هێشتا کەس نەیبینیووە! من تێگەییشتووم دەبێ ئەم کارە ببەمە سەر و ئیتر بۆ ناوبانگ دەرکردن و ئەو شتانەش نیە... پاڵنەرە دەروونی یەکەم ویژدانی کاری و هەست بە بەرپرسیاربوون کردنە...\nـ لە دووای ئەم گشتە وتووێژە کە خۆی لە زیاتر لە سەد دانە دەدا، چ هەست و بیروبۆچوونێکت لا دروستبووە؟\nهەر ئەوەندە دەڵێم هەستێکی زۆر خۆشم هەیە... زۆر گەورە بووم ... ئەوەندە ژن و پیاوی بەڕێز ڕەفیقمن... زۆر جار دەمکەنە گریان.. بەڕاستی لە گەورەیی ئەومرۆڤانە سەرم سووڕ ماوە...بۆیە ئەم جیهانەم بە قەت باوەشی دایکم لەکاتی منداڵیمدا چەند خۆش دەویست ئێستاش هەر ئەوەندە خۆشم دەوێ. هەموویان گوڵی ناوباخن... زێڕن ،گەوهەرن...\nـ وەک نووسەرێکی کورد، چ لایەنێکی ئەم گفتوگۆیانە بەلاتەوە سەرنجڕاکێش بوون؟\nناڵێم مێشکم هەڵتەکاوە، لەبەر ئەوەی ئەوەندەم تێدا هەبوو کە لە ژیانی ڕۆژاواییدا بتوانم بگونجێم و بەڕاستی کێشەم لەگەڵی نیە. لە بواری هەڵسوکەوتی کۆمەڵایەتی و شێوازی پەیوەندی گرتن و لیکتێگەییشتن، لێرە زۆر شت فێربووم... ئەوەندە کەوا هەست بە بێگانە بوون و نامۆیی ناکەم. خۆم بە بێگانە نازانم... لە بیریشم نایێ من بە بێگانە سەیر کرابێتم. ئەوەیە کەس هەست ناکات پێنج ساڵە لە ئەورووپادا دەژیم و تازەم... ئەو قسە و باسانە لەگەڵم دەکرێ وا بووە دەڵێی خەڵکی بریتانیا ،ئیتالیا، ئێسپانیا، پۆرتوگال، فەڕانسا، بەلژیک، نێدێرلەند، ئەمریکا، سێربیا، بۆسنیا، کۆسۆڤۆ، کروواتیا، ئۆتریش و پۆلۆنیا و ئۆسترالیا و لاتین ئەمریکا، مالێزی، چین، ژاپن، مالێزی، هێندستان و ئەفگانستان، پاکستان و ئەفریقام... ئیتر واز لەوە بێنە سکاندیناڤیا هەر وەک ماڵی خۆمە واتە دانمارک و سوید کە هەر دەبنەوە بە نۆروێژ یان ئیسراییل و وڵاتە عەرەبیەکان و تورکیا و ئەرمەنیا و گۆرجیا کە هەر دەبنەوە بە کوردستان و ئێران... من هەستم بە غەریبی نەکردووە بە ڕاستی... بڕوات هەبێ هیچ کەس دوژمنی کوردستان یان ئێران نەبووە... خۆشە! جوانە! دنیای دۆستایەتی و هەواڵبەندی یە.\nـ داخۆ دەتەوێ ئەم گفتوگۆیانە وەک کتێب لە داهاتوودا چاپ بکەیت؟ بەرنامەی وەرگێڕانیت هەیە؟\nبەڵێ... با باسی ماڵپەڕی بەرز و بەڕێزی قەڵەم بکەم و بەڕێوەبەرانی خۆشەویستی وهەروەها بەڕێز کاک فەڕۆخ بکەم کە چۆناوچۆن پشتیان گرتم و بەشی ئینگلیزی یان کردەوە بۆ بڵاو کردنەوەی ئەم گوتوبێژە کولتوریانە وا سەرەتا لە سەر دیواری فەیسبووکەکەمدا پۆست دەکەم و دایدەکوتم و دواتر بەڕێی دەکەمە خزمەت ماڵپەڕی قەڵەم و ئێستا قەڵەم ی خۆشەویست دەستی کردووە بە بڵاو کردنەوەی و بە گوێرەی ئەوەی دەیبینین خەڵکێکی بەرچاو بەردەوام خەریکی خوێندنەوەی ئەم گوتوبێژانەن. بەڵێ دەمەوێ وەک کتێب بڵاوی بکەمەوە. بە ئینگلیزی... ئەمە کاریکی بێوێنەیە. دەبێ بکرێ... ئێستا وای لیهاتووە من بیکەم، کێشە نیە من دەیکەم و بە دڵ و بە گیان هەوڵی بۆ دەدەم... بەڕاستی کاتم نیە بۆ وەرگێڕان... لەبەر ئەوە ئەم ماوە وا پەتا نگریسەکە داکەوتووە و لە ماڵەوەم ئەم کارەم پێدەکرێ.. لە چەند مانگی داهاتوودا کە کار و ژیان ئاسایی دەبیتەوە دەکەومە شوێنی ژیانی هەڵاتهەڵات و ئاسایی. بۆیە دەستاوبرد دەکەم لە تەواو کردنی ئەم پرۆژەدا و دەکەومە شوێنی کارو باری چاپ کردنەکەی، دیارە لەگەڵ بەرپرسی کاروبارەکانم لە سیستەمی نۆروێژیدا کە خانمێکی زۆر خۆشەویستە لەمبارەوە قسەم کرد و پێیکوتم دەبێ چ بکەم... هەروەها کاک فەڕۆخ نعمەتپووری خۆشەویست نووسەری بەناوبانگی کورد زۆر بە هەستیاری و دڵسۆزی یەوە ئاگای لە ڕەوشەکەیە و بەرنامەمان بۆی داڕشتووە چۆن بکەین.\nسەرنجڕاکێش ئەوەیە بۆمان دەرکەوتووە هەم لای خۆمان لە کوردەواری و هەم لە ئاستی جیهان خوێندنەوە بە زمانی ئینگلیزی بە ڕێژەیەکی بەرچاو زیادی کردووە و ئەمەش هەنگاوێکی گەورەیە بۆ ئەوەی خەڵکی کوردستان و جیهان زیاتر هەست بکەن بەوەی لەگەڵ یەک پەیوەندی بگرن. پیرۆزە! بە کوێریان کوت: چت دەوێ؟ کوتی: دوو چاوی بینا! ئێمەش ئەوەمان دەویست لە پشت دیوارەکان بێینە دەرەوە و لەگەڵ خەڵک قسە بکەین. قسەی خۆش، سەبارەت بە خۆشی و کامەرانی و دۆستایەتی قسە بکەین.\nسوپاس بۆ یەزدان و سوپاس بۆ وڵاتەکەم نۆروێژ، کێشەی ماڵی م نیە. بەڵام کێشەی من لێرەدا یارمەتیدانە... دەبێ کەسانێ هەبن کاری ڕێکو پێک کردنی بابەتەکانم بۆ بکەن. واتە ئێدیت کردن و هەڵەچنین. من هەر فریای نووسینی پێشەکی یان ئینترۆداکشن دەکەوم. بەڕاستی زۆر کەڵەکە بووە و خەمم لێهاتووە... کێشەم کاتە... خەڵک حەز دەکەن گوتوبێژەکەیان زوو بڵاو بکەمەوە. ئەوان چووزانن خەریکە دەبم بە ژێر هەرەسی وەڵامەکانیانەوە... سوپاسی زۆر کەسی گەورە لە جیهاندا دەکەم وا پشتگرییان بۆ دەربڕیم و ئەوەش دڵخۆشم دەکات زیاتر هەوڵ بدەم بۆ ئەم پڕۆژە مرۆڤانی یە. سوپاسی ماڵپەڕە جوانەکەتان دەکەم وا خانەخوێی بابەتەکانی منن... خۆشم دەوێن.


ماڵپەری فیردەوس | کام جۆری قسط حەڕامە و وە کامەش حەلاڵە ؟\nسەردێری پرسیار:کام جۆری قسط حەڕامە و وە کامەش حەلاڵە ؟\nبەرواری دانان :2018-10-12 کۆدی پرسیار:609\nپرسیار // کام جۆری قسط حەڕامە و وە کامەش حەلاڵە ؟\nوەلام // كرین و فرۆشتن بە قسط ، واتە بە چەند جار پارەی پێ دەدەیت نەک یەک جار ، ئەمەیان دوو حالەتە :\nحالەتی یەکەم // ئەگەر کالا زیادەی نەخرێتە سەر ئەمەیان دروستە ، نموونە : کالا یەک نرخی ھەیە چ یەکسەر پارە بدەیت یان بە قەرز بە چەند جار پارە بدەیت ، ئەمەیان دروستە .\nحالەتی دووەم // ئەگەر کالا بە نقدی ، واتە یەکسەر پارە بدات نرخێک بێت و وە بە قەرز گران تر بێت ، ئەمەیان جیاوازی ھەیە لە نێوان زانایان دوو وتە ھەیە :\nیەکەم // ھەندێک زانا دەلێن نابێت حەڕمە و ڕیبایە .\nدووەم // زۆربەی زانایان دەلێن دروستە کە ئەمە وتەی ھەر چوار مەزھەبەکانە .


خۆبەخشی و کاری خێرخوازی – Dasti Hawkary\nخۆبەخشی و کاری خێرخوازی\nPost by: dastihawkary in نووسراو\nبۆچی کاری خۆبەخشی ئەنجام بدەم؟\nکاری خۆبەخشی تواناکانتان بەرەو پێش دەبات و فێری کار کردنتان دەکات و برادەر و دۆستتان بۆ پەیدا دەکات. هەروەها ئەزموونتان فێر دەکات و ڕێگاتان بۆ خۆش دەکەن تا پەیوەندی لەگەڵ کەسانی جیاواز دروست بکەن. خۆبەخش کردن شێوازێکە بۆ خۆ دوور خستنەوە لە ڕۆتینی ژیان و خۆ تەرخان کردنە بۆ چالاکی بەسوود. خۆبەخشی قۆناغێکی پڕ لە سوود و ئەزموونەو شێوازێکیشە بۆ گەیشتن بۆ ئامانجە پیشەییەکانتان\nئایا، بۆ نموونە، دەخوازیت فێری شێوازەکانی بەردەوامبوون و پارێزگاری کردن لە ژینگە ببیت؟ ئایا شارەزاییت هەیە ڤیدیۆی فێرکاری دروست بکەیت و وەک شێوازێکی فێرکردن بەکاری بهێنیت؟ خۆبەخش کردن بوارت بۆ دەڕەخسێنێت ئەزموون لە چەندین بواری جیاوازی ژیاندا فێر بیت و شێوازی نوێ بۆ یارمەتیدانی کەسانی تر فێر بیت\nگەڕان بە دوای پیشەدا\nخۆبەخش کردن زۆر ڕێگەت نیشان دەدات بۆ دۆزینەوەی پیشەیەکی گونجاو بۆ خۆت. گرنگ نییە تەمەنت چەندە یان ئاستی شارەزاییت چۆنە. لە هەمان کاتدا هەمیشە گرنگی بدە بە خەڵک ناسین و دروست کردنی پەیوەندی لەگەڵ ئەو کەس و دەزگایانەی کە دەرفەتی کار دەڕەخسێنن یان شارەزان لەم بوارەدا\nلە میانی کاری خۆبەخشی دا تۆ بوارت بۆ دەڕەخسێت کەسانێکی بە ئەزموون و سەرنج ڕاکێش بناسی کە لەوانەیە ئەگەر وەک خۆبەخش کارت نەکردبا ئەوا هەمیشە نەت دەناسین و سوودت لێ وەرنەدەگرتن\nگەشە کردنی کەسایەتیت\nوەک مرۆڤێکی خۆ بەخش دەتوانیت تێکەڵی چەندین بواری مرۆیی ببیت وەک نەهێشتنی نەخوێندەواری و بڵاوکردنەوەی وشیاری تەندروستی و پارێزگاری کردن لە ئاژەڵ. هەروەها بواری تری وەک بایەخدان بە دار و درەختەکانی شار. هەندێکیشتان لە بواری بەکار هێنانی ئینتەرنێت و ماڵپەڕە کۆمەڵایەتییەکانی وەک مایس سپێیس و فیس بووک، کارامەن. زۆر ڕێکخراو هەن دەخوازن لە ڕێگەی ئەم ماڵپەڕە کۆمەڵایەتییانەوە بگەنە زۆرترین هاووڵاتی. لێرەدا دەتوانیت شارەزایی خۆت لە بواری ئینتەرنێت بەکار بهێنیت بۆ یارمەتیدانی ئەو ڕێکخراوەی کە کاری بۆ دەکەیت.\nئایا تۆ ماوەیەکە لە هەندەران ژیانت بەسەر بردووەو ئێستا گەڕایتەوە بۆ کوردستان؟حەز دەکەیت خەڵک بناسیت و پەیوەندییە کۆمەڵایەتییەکانت فراوان بکەیت؟ ئەگەر وڵام “بەڵی یە” ئەوا کار و چالاکی خۆبەخشی ڕێگەیەکی گونجاوە بۆ ناسینی خەڵک و هاوڕێ پەیدا کردن، بەتایبەتی لەو بوارەی تۆ بایەخی پێ دەدەیت\nکەسێکی کاریگەر بە\nکاری خۆبەخشی یەکێکە لە باشترین ڕێگەکانی بوون بە کەسێکی کاریگەر لە کۆمەڵگەی خۆتدا. بەشێوەیەکی گشتی کاری خۆبەخشی هەمیشە گرنگی و کاریگەری خۆی هەبووە لە جیهان\nهەڵبژاردنی شوێنێکی گونجاو\nسەرەتا دەبێ لەو رٍێکخراوەی دەتەوێ کاری خۆبەخشی لەگەڵ بکەیت تێبگەیت و ڕۆڵی خۆت بزانیت. رٍێکخراوێک هەڵبژێرە کە پێت وایە هاو ئامانجە لەگەڵت. بۆ نموونە: ئەگەر حەزت لە بواری ژینگە پارێزییە ئەوا هەوڵ بدە ڕێکخراوێک هەڵبژێریت کە بایەخ بە ژینگە دەدات و لە چوارچێوەیدا دەتوانیت بەشدارییەکی کاریگەر بکەیت. ئەم لینکەی خوارەوە کلیک بکە بۆ زانیاری زیاتر سەبارەت بەو دەرفەتانەی لە ئارادان\nزانیارى گشتى دەربارەى کارى خۆبەخشى\nکاری خۆ بەخش کردن چییە\nخۆبەخش کردن چالاکییەکی جیهانییە. مرۆڤی خۆبەخش چالاک دەبێت لەناو کۆمەڵگەی خۆیداو هەستەکانی بەشداربوون و متمانەو هاوکاری و هەماهەنگی و لێک تێگەیشتن و گرنگی ئەرک و هاووڵاتی بوون بەهێز دەکات. کاری خۆبەخشی چالاکییەکی زیندووەو کۆن نەبووە. لە ڕۆژگاری ئەمڕۆدا بایەخدان و هاوکاری کردنی یەکتری پێویستییەکی گرنگی مرۆیی یە نە وەک هەڵسوکەوتێکی خێرخوازی. کاری خۆبەخشی دڵنیایی و پەیوەندییەکان لە نێو کۆمەڵگا بەهێز دەکات\nبەرنامەی نەتەوە یەکگرتووەکان بۆ خۆبەخشی، ٢٠٠٠\nMisperceptions of Volunteerism -چەند بەهەڵە تێگەیشتنێک دەربارەی خۆبەخش کردن\nزۆر کەس هەیە بە هەڵە تێگەیشتوون لە چەمکی خۆبەخشی لە جیهان. پێویستە ئەم تێگەیشتنە هەڵانە ڕاست بکرێنەوە تا مەودای ڕاستەقینەی خۆبەخش کردن دەرکەوێت و دیاری بکرێت تا چەند ئەم چالاکییە دەتوانێ ئیجابییانە بەشدار بێت لە دۆزە جیهانییەکاندا. ئەم خاڵانەی خوارەوە سێ تێگەیشتنی هەڵەن دەربارەی خۆ بەخش کردن\n١ – گوایە چالاکی خۆبەخش کردن تەنها لە ڕێگەی ڕێکخراوە ناحکومییە فەرمییەکاندا و لە وڵاتە پێشکەوتووەکاندا ئەنجام دەدرێت و گوایە جۆرە ڕێککەوتنێکیش هەیە لە نێوان کەسە خۆبەخشەکەو ڕێکخراوەکە. لە ڕاستیدا زۆربەی چالاکییە خۆبەخشەکان لەو وڵاتانە ئەنجام دەدرێن کە لە پڕۆسەی گەشە کردن و لەلایەن گروپی بچوکی وەک یانەکان و کۆمەڵەکان و ڕێکخراوە جەماوەرییە بچووکەکان ئەنجام دەدرێن\n٢ – گوایە کار و چالاکی خۆبەخشی تەنها لە بواری ڕێکخراوەکانی کۆمەڵگەی مەدەنیدا ئەنجام دەدرێن، ئەمە هەڵەیە. ئەم چالاکییە لە چەندین بواری جیاجیادا ئەنجام دەدرێت. بۆ نموونە زۆر جار لە کەرتی گشتی (حکومی) لە وڵاتانی ڕۆژئاوادا هاووڵاتیان خۆبەخشانە لە قوتابخانەکان و نەخۆشخانەکان و خانەکانی پەککەوتووان کار دەکەن و جاری واش هەیە دەزگاکانی پۆلیس و پاسەوانانی کەنارەکان پشت بە خۆبەخشەکان دەبەستن لە هەندێک لە چالاکییەکانیاندا. هەروەها لە بوارەکانی هەڵمەتەکانی کوتانی منداڵانی نەهێشتنی نەخوێندەواریش بوار هەیە بۆ خۆبەخش کردن و یارمەتیدانی تیمەکە\n٣ – گوایە چالاکی خۆبەخشی تەنها لە لایەن دەوڵەمەند و ئەو کەسانەوە ئەنجام دەدرێت کە ئاستی خوێندنیان بەرزە. لە ڕاستیدا لێکۆڵینەوەکان دەری دەخەن کە چالاکی خۆبەخش کردن زیاتر لە نێو ئەو هاووڵاتیانە باوە کە داهاتێکی سنورداریان هەیەو بڕیاریان داوە کاری خۆبەخشی بکەن بۆ سوودی خۆیان و کۆمەڵگەکانیان\nئەم ڕاپۆرتەی خوارەوە بە وردی باسی سوودەکان و گرفتەکانی چالاکی خۆبەخشین دەکات


بڕینەوەی بەرانەکان یا کەوڵکردنی ھەموو مێگەلەکە. – WTARIKURD\nقسطنطين فرانسوا ڤۆڵنی (1757 – 1830 )فه‌یلسوف و گه‌ریده‌و مێژونوس و سیاسی فه‌ره‌نسی، وای له والی دیمه‌شق ئه‌سعد پاشا العظم گێڕاوه‌ته‌وه، له‌یه‌کێ له‌سه‌ردانه‌کانی بۆ دیمه‌شق و به‌یروت.\nلەسەردمی دەوڵەتی عوسمانیدا، سوپا لە جەنگدا دەبێت و سوڵتان داوای باج و خەرجێکی زیاتر لە والیەکانی ویلایەتەکانى ده‌کات. ئەو ساڵەش بارى دارايي به دۆخێکی خراپدا تێدەپەرێت و ھیچ پارەیەک لە خەزینەی ویلایەت نابێت تا بینێرێ بۆ بابی عالی لە ئیسلامبول، واته ئیستامبول.\nوالی وەزیر و راوێژکارەکانی کۆده‌کاته‌وه بۆ راوێژکردن تا چارەسەرێک بۆ ئەو گرفتە بدۆزنەوە. دوای گفتوگۆیەکی زۆر لەگەڵ ده‌ست و پێوه‌نده‌کانی پێشنیارى بۆ ده‌که‌ن: والی باجێکی نوێ بخاتە سەر فه‌له‌کانی ویلایه‌ت که‌خه‌ریکی کاروباری ڕستن و چنین و کاری خورین.\nوالی له‌وه‌ڵام دا ده‌ڵێت: ھەرچەنده فه‌له‌کانی ویلایه‌ت زۆرن بەڵام ھەژارن.\nراوێژکاران: ھیچ چاری تر نیە. گه‌وره‌م با زێر و لیره‌کانی هاوسه‌ره‌کانیان بفرۆشن.\nوالی: باشە چه‌ند پارەمان چنگ ده‌که‌وێ بەو رێگایە؟\nراوێژکاران: چل تا پەنجا تورەکە زێڕ.\nوالی: ئەی چۆنە من بەرێگایەکی ئاسانتر پارەیەکی زیاتر پەیداکەم.\nوالی: چاوەڕوان بن.\nبۆ رۆژی دواتر والی ده‌نێرێت بە دوای موفتي شاردا لە شەودا بەدزیەوە.\nموفتي گەورەم، ناردبوت بەدوامدا؟\nوالی: بەڵی ھەندێ شتم ده‌رباره‌ت بیستوەو زانیومە ئەرکمە بیگه‌یه‌نمه سوڵتان. بەڵام بۆ ئەوەی گلەییم لێ نەکەیت ویستم سەرەتا بەخۆت بڵێم.\nموفتي فەرموو قوربان.\nوالی: بەڵگەم لەبەردەستدایە کەماوەیەکى زۆرە بازرگانی بەکالای قەدەغەکراو و لەمالیشەوە خەریکى خواردنەوەی کحولیت و خۆت لەباج و خەراجيش ده‌دزیته‌وه و پێویستە ھەواڵ بە سەدری ئەعەزەم و سوڵتان بدەم و خوشت باش ده‌زانیت فێڵکردن لەخه‌لیفه‌ی سه‌ر زەوی پێچه‌وانه‌ی شه‌ریعه‌ته‌و ده‌زانی سزاکه‌ی چییه؟\nموفتي دەست ئەکات بە پاڕانەوە تا والی چاوپۆشی لێبکات و بابەتەکەى دابخات و راپۆرت نەدات بە بابی عالی, سه‌ره‌تا بڕیاری 1000 لیره‌ی ئالتونی ده‌داتە والی و پێی که‌م ده‌بێ. بۆیه موفتی له‌کۆتایی 6000 لیره‌ی ئالتونی ده‌به‌خشێ.. ڕۆژی دواتر قازی بانگهێشت ده‌کرێ به‌هه‌مان شێوازو ڕێگاى موفتی گوایه به‌رتیلی وه‌رگرتوه‌و خیانه‌تی له‌و په‌یمان و متمانه‌یه کردوه که‌پێی به‌خشراوه.. بۆیه ئه‌ویش گه‌یاندیه ئه‌وبڕە پارەیەى موفتی.. ڕۆژانی دواتر خه‌زینه‌دار و ئاغا و شێخ و پیاوماقوڵان و گه‌وره بازرگان و ده‌وله‌مه‌نده‌کان له‌موسڵمان و فه‌له‌کان هات به هه‌مان شێوه.\nدووباره ده‌ست و پێوه‌نده‌کانی ئه‌سعه‌د پاشا داوایان کرد باج و خه‌راخ زیاد بکات تا ئه‌و 50 کیسه لیره‌یه کۆببێته‌وه. پاشان والى بانگی راوێژکارەکانی ده‌کات و لێیان دەپرسێت: گوێ بیستی ئه‌وه‌بون والی دیمه‌شق ھیچ باج و خه‌راجێکی نوێی سەپاندبێ؟\nراوێژکاران: نەخێر قوربان.\nوالی: لەگەڵ ئەوەشدا ئەوەتا 200 تورەکە زێڕم پەیداکردووە\nراوێژکاران بە سەرسوڕمانەوە: چۆن توانیت ئەو ھەموو زێڕە پەیدا بکەیت؟\nوالی: بڕینەوەی بەرانەکان چاکترە لە کەوڵکرنی ھەموو مەڕەکان.\nلە سایەی ئەوەی ناویان لێناوە قەیرانی دارایی لە ھەرێمی کوردستان خۆ گونجاندن لەگەڵى,گەر دەستەڵاتداران درۆ ناکەن و بەدوای چاکسازیه‌وه‌ن و ژیانی خەڵکیان بەلاوە گرنگە با بڕێک لەپارەی دزراوی نه‌وت که‌له‌بانکه بیانیه‌کان دانراوه لەلای لێپرسراوه باڵاکانه بگێڕنەوە و دەست بخەنە بینه‌قاقای ئەو چینه مشه‌خۆره‌ی ئێستا بوون بەملیۆنيرو ملیاردێر، ئه‌ولێپراسراوانه‌ی که‌خۆمان ناسیومانن و خاوه‌نی هیچ نه‌بون که‌هاتنه‌وه و ئێستا خاوەنی نه‌خۆشخانه‌و ڤیڵاو هۆتێلن له‌ووڵاتانی ئه‌وروپی و ئه‌مریکاو خاوه‌ن زانکۆ و کۆمپانیای زه‌به‌لاح و بازرگانی ده‌رمان و بیرە نەوتن و گه‌مه بە چارەنوسی میللەتەوەدەکەن و بەدەرمانى ئیکسپایەرو نایاسایی خەریکى کوشتنى لەسەرەخۆى میلەتن. با دەست بەرن بۆ موچه‌ی ئه‌وانه‌ی ساڵانێكە بەشێوەیەكی نایاسایی خانەنشینی كراون و بنديوارانه وه‌رده‌گرن با موچه زه‌به‌لاح و پاره بنده‌سته‌کانی خۆیان که‌م بکه‌نه‌وه ئینجا بێن دزی له‌قوتی فەرمانبەران و مامۆستایان و خانەنشینان بەناوی پاشەکەوت و لێبرێنی موچه‌وه باج وه‌رگرن..\nجۆرج ئۆرویلى کەناوى ڕاستەقینەى (ئیریک ئارسەر بلێر) رۆژنامە نوس و رۆماننوسى ئینگلیزى لەوتەکانى راستى فەرموە کە دەلێت: سیاسیه‌کان خێڵه مه‌یمونن که‌ده‌جه‌نگن دارستان ده‌شێوێنن و که‌ته‌باش ده‌بن به‌روبومی دارستان قۆرغ ده‌که‌ن و ئەو گەلەى گەندەلکارو هەڵپەرست و خائین و خۆفرۆش و دز و جەردەکان هەلبژێرێ بەقوربانى دانانرێ، بەلکو هاوبەشە لە تاوان. با دەسەلاتدارانى هەرێم وەک ئەسعەد پاشا العظمى گوتویەتى جز صوف الكباش خير من سلخ جلود الحملان پەیرەو بکەن لە ریزە ئۆمبیلە مۆدیل نزمى گەراجەکانیان دەست پێبکەن، ئینجا یەخەى میلەتى هەژاربگرن.\nئەم بابەتم لەپێگەى blogpost.com کەوتە بەرچاوم، وەرمگێرایە سەرزمانى کوردی


سێ ئەندامی تەحریر شام و منداڵێك کە لە ناوچەکە بوون، کوژران رۆژی یەکشەممە (3 کانونی یەکەم) کاتێك ئۆتۆمبیلێك بەسەر بۆمبێكی دەستکرددا رۆیشت لەنێو شاری ئیدلیبدا. [خاوەندارێتی وێنە: موسعەب عەساف]\nسێ ئەندامی تەحریر شام کوژران کە هاوپەیمانێتیەکی توندڕەوە و لەلایەن بەرەی نوسرەی پێشووەوە کۆنترۆڵکراوە، رۆژی یەکشەممە (3 کانونی یەکەم) لە تەقینەوەیەکی ئامانجداردا لە شاری باکوریی سوریای ئیدلیب، چالاکوانێکی رۆژنامەوانی بە دیارونای وت.\nمنداڵێكیش لەو تەقینەوەیەی مەیدانی میحرابدا کوژرا و ژمارەیەك مەدەنی کە لە ناوچەی تەقینەوەکە بوون برینداربوون.\nهاوکات، تەقینەوەیەکی دیکە لە دەوروبەری ئیدلیب دوو ئەندامی تەحریر شامی کوشت.\nچالاکوانی بواری رۆژنامەوانی له ئیدلیب، موسعەب عەساف، کە ناوی خوازراوی بەکارهێنا لەترسی سەلامەتی خۆی، وتی بۆمبێکی دەستکرد نزیك بە ئۆتۆمبیلێکی تەحریر شام تەقیەوە لەکاتێکدا خەریکی گەڕان بوو بەنێو شاری ئیدلیبدا لە کاتژمێری 3 پاشنیوەڕۆی یەکشەممە.\nئەندامانی تەحریر شام ئۆتۆمبیلێكی بە بۆمب تێكشكاو دەپشکنن کە هی هاوپەیمانێتیەکەیە دوای ئەوەی لەلایەن بۆمبێکی دەستکردەوە کرایە ئامانج لە شاری باکوریی ئیدلیب. [خاوەندارێتی وێنە: موسعەب عەساف]\nعەساف بە دیارونای وت دەستبەجێ سێ کەس لە ئۆتۆمبیلەکەدا کوژران، منداڵێکی 9 ساڵان بەناوی حەمزە تورکمانی بەهۆی پارچەوە بەسەختی براینداربوو، ژمارەیەکی دیکەش برینداربوون، هەندێکیان بە سەختی.\nوتی: "تەحریر شام زۆر بێدەنگ ماوەتەوە دەربارەی ناوی ئەو ئەندامانەی كه کوژران."\nوتیشی دوای رووداوەکە، ئەندامانی تەحریر شام بەنێو شارەکەدا بڵاوبوونەوە و ژمارەیەك بازگەیان دانا.\nعەساف وتی ئەمەش ئەو بارگرژیه بەربڵاوەی ناو شارەکەی تووندترکرد کە کاتێك دەستیپێکرد کە هاوپەیمانێتیەکە دەستیکردبە بەسەردادان و گرتنی ئەمیر و ئەندامانی قاعیدەلە پارێزگاکانی ئیدلیب و حەمما، هەفتەی رابردوو.\nهه‌روه‌ها وتی: "خەڵکەکە بەتەواوی بوونی تەحریر شام رەتدەکەنەوە لەبەر ئەو خراپەکارییانەی کردوویەتی لەژێر پاساوی به‌دوکەوتنی ئەندامانی قاعیدە، کە بەوهۆیەوە دەیان مەدەنی دەستبەسەرکردووە کە بەرهەڵستکاری گروپەکە بوون."\nوتیشی لە هەمان کاتدا و لەکاتی تەقینەوەکەی شاری ئیدلیبدا، بۆمبێکی دیکە ئۆتۆمبیلێکی تەحریر شامی کردە ئامانج نزیك بە شارۆچکەی سنجار لە باشوری خۆرهەڵاتی ناوچه گوندنشینه‌كانی ئیدلیب.\nدوو ئەندامی تەحریر شام لە تەقینەوەکەدا کوژران.\nعەساف وتی بەمدواییانە ژمارەیەك ئۆتۆمبیل لەلایەن بۆمبە دەستکردەکانەوە کراونەتە ئامانج لە ئیدلیب و ژمارەیەكی زۆری مەدەنی کوشتووە یان برینداریکردووە.\nتێبینی ئەوەشی کرد کە ناوچەی فولكه‌ی میحراب لە شاری ئیدلیب شوێنی تەقینەوەکەی 17 تشرینی دووەمیش بوو کە ژمارەیەك مەدەنی کوشت و بریندارکرد.


دهێتە ئیدیعاکرن کو پەکەکێ ژ بۆ لاھۆر جەنگی پاسەوان شاندینە - دارکا مازی\nئاگاھیێن نوو یێن د دەربارا پەیوەندی و ھەڤدیتنێن د ناڤبەرا ھەڤسەرۆکێ بەرێ یێ یەنەکێ یێ ژ کار ھاتیە دوورخستن لاھۆر جەنگی و پەکەکێ دا د مەدیایێ دا تێن باسکرن. ھاتە ئیدیعاکرن کو پەکەکێ ژ بۆ لاھۆر جەنگی ھێزێن چەکدار شاندینە.\nپەکەکێ د دەربارێ ئالۆزییێن د ناڤ یەنەکێ دا چ داخویانی د ئۆرگانێن خوە یێن فەرمی یێن مەدیایێ دا بەلاڤ نەکرینە. پەکەکێ ھەول دایە کو حەتا ئیرۆ بێ لایەن خوە دیار بکەت. لێ ھەر کەسێ کو د گۆرەپانا سیاسەتێ دابیت پەسەند دکەت کو رەوش ژ یا کو دیار گەلەک جوداترە. ب تایبەتی زانیاریێن تێنە بەلاڤکرن ڤێ یەکێ نیشان ددەن.\nپەکەکێ ھێزێن چەکدار ژ بۆ لاھۆر شاندینە\nل داویێ، ھات ئیدیعاکرن کو پەکەکێ “هاریکاریا ئەولەھیێ” ژ بۆ لاھۆر جەنگی شاندیە، کەسێن دەورۆبەرێن لاھۆر جەنگی پشتی کو ھاتنە گرتن، دهێتە گۆتن کو ھەژمارا کەسێن چەکدارێن ل دۆرا وی کێم بوونە. ب سەر دا، پەکەکێ 4 تیمێن ژ 5 کەسان پێکهاتێ ئانکو یێکینەیەکا 20 کەسی شاندیە سلێمانییێ. ئەڤ گرۆپە ھەم ژ بۆ پاراستنا ئەولەھییا لاهۆر جەنگی چوونە، هەم ژی وەکو دیارکرنا ھەلوەستا پەکەکێ کو بێژن ئەم ل گەل تەداینە هاتیە شاندن. دهێتە ئیدیعاکرن کو، ئەڤ یەکینە ب فەرمانا جەمیل بایک ھاتییە شاندن.\nچاڤدێرێن سیاسی یێن سلێمانیێ ئیدیعا دکەن کو ھێزێن ل کێلەکا لاھۆر جەنگی د دەما تەنگەزاریێ دا دێ دەست ژ بکارئانینا چەکان ل دژی پێشمەرگەیێن یەنەکێ بەردەن، لەوما ژی پەکەکێ پاراستنا لاھۆر جەنگی وەکو ئەرک ژ بۆ خوە پەسەند کریە.\nپەکەکە پشتگریا مەعنەوی ددەتە لایەنگرێن لاھۆر جەنگی\nسەدەمەکا دی یا کو پەکەکە پێشنیازەکا وەھا بکەت ئەوە کو پشتگریا خوە ژ بۆ لایەنگرێن لاھۆر جەنگی نیشان بدەت و مۆرالێ بدەتە وانا. ژ بەر کو ھەژمارا لایەنگرێن لاھۆر جەنگی رۆژ ب رۆژ کێم دبن. ھەژمارا کەسێن دوھی و ئیرۆ ل بەر مالا لاھۆر جەنگی کۆم بووی نەگەھشتنە 200 کەسان.\nل سەر ڤێ ھەڤگرتنا د ناڤبەرا لاھۆر جەنگی و پەکەکێ دا پرۆپاگاندا دهێنە کرن. لاھۆر جەنگی یێ کو ژ بەر دزی، گەندەلی و قاچاخچیتیا چەکان دهێتە دادگەهکرن، ژ بۆ لایەنگرێن کو دوھی ل بەر مالا وی کۆم بووی گۆتار ل سەر سیاسەتا ترکیایێ یا چەوساندنا ل دژی کوردان و زیندانیکرنا سەلاحەدین دەمیرتاش دان. خویایە کو لاھۆر جەنگی دخوازیت ب پرۆپاگانداکرنا رەوشا کوردێن رۆژئاڤا و باکورێ کوردستانێ ھەبوونا خوە بەردەوام بکەت. لێ باکور ھێژتا کەچەلێ خوە دەرمان نەکرییە کو بشێت کەچەلێ لاھۆر ژی دەرمان بکەت.\nپرۆپاگاندایێن لاینگرێن لاھۆر جەنگی\nلایەنگرێن لاھۆر جەنگی پرۆپاگاندایێ دکەن کو پەکەکە و پەیەدە پشتگریێ ددەنە وان و دەما پیدڤی بکەت پەکەکە دێ ھێزێن لەشکەری ژی، ژ بۆ وان فرێکەت. ژ بەر ڤێ سەدەمێ، دهێتە گۆتن کو نوونەرێ جەمیل بایک ھاتیە جەم لاھۆر جەنگی و پشتگرییا خوە دییار کرییە. ھەر وەھا دهێتە نیقاشکرن کو پەکەکێ نوونەرێن خوە شاندینە جەم ھێرۆ تالابانی، کۆسرەت رەسوول و مەلا بەختیار ژی و گۆتیە وان ژی، “ئەم نەشێین قەبوول بکەین کو لاھۆر جەنگی ژ سیاسەتێ بهێتە دوور کرن”.\nد ناڤبەرا لاھۆر جەنگی، حەشدا شەعبی و پەکەکێ دا رێکەفتنەکا ستراتەژیک ھەبوو کو ژ سالا 2014ێ و هێرڤە بەردەوامە. دهێتە زانین کو لاھۆر جەنگی د دەربارێ رێکەفتنا خیانەتێ یا کو وی ل گەل بەغدایێ دا د دەربارێ کەرکووکێ ئیمزا کری ژی پەکەکە پێشوەخت ئاگاھدار کریە و پەکەکێ ھێزێن خوە یێن ل داقووق و دوزخورماتو ب ترۆمبێلان بەرییا 6 دەمژمێران کو ئارتێشا ئیراقێ بکەڤیتە ھەرێمێ ڤەگوهاستن. دهێتە زانین کو لاھۆر جەنگی و پەکەکە د ناڤا ھەڤگری و شریکاتییەکا ستراتەژک تەڤدگەریان.\nTags: serekeلاهۆر جه‌نگی


دامەزرێنەری ماڵپەڕی ویکیلیکس قۆڵبەست کرا | AvaToday\nدامەزرێنەری ماڵپەڕی ویکیلیکس قۆڵبەست کرا\nدوای لێستاندنەوەی مافی پەنابەریەتی لە جولیان ئاسانژی دامەزرێنەری ماڵپەڕی ویکیلیکس لە لایەن ئیکوادۆر، پۆلیسی بەریتانیا ئاسانژی لە باڵیۆزخانەی ئیکوادۆر لە لەندەن قۆڵبەست کرد. پۆلیسی لەندەن بە بڵاوکردنەوەی ئەو هەواڵە ڕایگەیاند "ئاسانژ لە نزیکترین کات دادگایی دەکرێت".\nئاسانژ لە ساڵی ٢٠١٢ و لە ترسی قۆڵبەستکران لە باڵیۆزخانەی ئیکوادۆر دەمایەوە. دوای ئەوەی دادگایەکی بەریتانیا دەنگی بە ڕادەستکردنەوەی ناوبراو بە سوئید دا، بووە پەنابەری باڵیۆزخانەی ئیکوادۆر لە لەندەن.\nویکیلیکس حەوتووی ڕابڕدوو لە زمانی دەسەڵاتدارێکی پلەبەرزی دەوڵەتی ئیکوادۆر بڵاوی کردبووە کە دەوڵەتی ئەو وڵاتە بەتەمایە ئاسانژ لە باڵیۆزخانەی خۆی لە بەریتانیا دەربکات و لەگەڵ لەندەن گەیشتوونە ڕێککەوتن سەبارەت بەو پرسە. هۆکاری ئەو پرسە بڵاوکردنەوەی ڕاپۆڕتگەلێکە سەبارەت بە گەندەڵی ماڵی "لێنین مۆرانۆ" سەرکۆماری ئیکوادۆر لە لایەن ویکیلیکسەوە.\nئاسانژ ساڵی ٢٠١٠ لە سوید بە گێچەڵی سێکسی تاوانبار کرا، بەڵام ئەو دۆسیەیە لە ساڵی ٢٠١٧ داخرا. بەو حاڵەشەوە دەوڵەتی بەریتانیا بە هۆی پێشێلکردنی ئازادی مەرجدار لە لایەن ئاسانژەوە هەوڵی دەستبەسەرکردنی دەدا.\nشایانی باسە دەوڵەتی ئەمریکا بە هۆی بڵاوکردنەوەی بەڵگەی دەوڵەتی و سەربازییەکانى لە لایەن ویکیلیکسەوە، خوازیارى پێدانەوەى جولیان ئاسانژە.


مێزگردی هه‌فتانه: لێکۆڵینه‌وه له کوژرانه‌که‌ی ڕۆژنامه‌نووس سه‌رده‌شت عوسمان\nکۆمه‌ڵێـک ڕۆژنامه‌نووسی کوردستان مۆم له ده‌وری وێنه‌یه‌کی سه‌رده‌شت عوسمان داده‌گیرسێنن، (ئه‌رشیفی وێنه)\nڕۆژی پازده‌ی نۆ، لیژنه‌ی تایبه‌تی لێکۆڵینه‌وه له کوژرانه‌که‌ی ڕۆژنامه‌نوسی لاو (سه‌رده‌شت عوسمان) ڕاپۆرتی خۆی دا له‌سه‌ر دۆسێی کوژرانی ئه‌و ڕۆژنامه‌نوسه که ڕۆژی چواری مانگی پێنجی ئه‌مساڵ له به‌رده‌م ده‌روازه‌ی کۆلیژه‌که‌یدا له هه‌ولێر ڕفێندرا و دواتر له ناو شاری موسڵ به کوژراویی دۆزرایه‌وه.\nکێ سه‌رده‌شتی کوشت ؟؟\nوه‌ڵامی ئه‌م پرسیاره وه‌ک ئه‌و لیژنه تایبه‌ته‌ی لێکۆڵینه‌وه‌که ده‌ڵێت ، تێرۆریستانی ئه‌نسارولئیسلام بوون.\nهه‌ر له‌و ڕاپۆرته‌شدا که ئاماده‌کردنه‌که‌ی چوار مانگ زیاتری خایاند باسیش له‌وه کراوه که ڕۆژنامه‌نووس (سه‌رده‌شت عوسمان) په‌یوه‌ندیشی به‌و ڕێکخراوه‌ی ئه‌نسارولئیسلامیشه‌وه هه‌بووه که ڕێکخراوێکی تێرۆریستیه.\nله‌م مێزگرده‌دا هاوکارمان به‌ڵێن ساڵح میوانداری ( قادر حه‌سه‌ن ) ، بڕیارده‌ر له لیژنه‌ی ناوخۆ و ئاسایشی په‌رله‌مانی هه‌رێمی کوردستانی عێراق و ڕۆژنامه‌وان ( که‌مال ڕه‌ئوف ) سه‌رنوسه‌ری ڕۆژنامه‌ی هاوڵاتی کردوه.\nقادر حه‌سه‌ن: ئه‌و ئه‌نجامه به‌راییه‌ی بڵاوکراوه‌ته‌وه نازانم چ گرفتێکی هه‌یه ، دڵخۆشکه‌ر بوو بۆ هه‌موو لایه‌ک.\nکه‌مال ڕه‌ئوف: یه‌کێ له‌و پرسیارانه‌ی ڕاگه‌یاندنه‌که وروژاندویه‌تی هیچی که‌متر نییه له دۆزی کوژرانه‌که‌ی سه‌رده‌شت عوسمان.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی مێزگردی ئه‌م هه‌فته‌یه‌ی به‌شی کوردی ده‌نگی ئه‌مریکا بن که ماوه‌که‌ی 22:04 خوله‌که.


دوادیدار، دواوێنە و دواتێلێفۆن ...\nڕۆژی (5. 8. 2014) بوو، لە (ڤییەن – نەمسا)، لای هاوڕێم دوکتۆر (کوردۆ عەلی) بووم. تێلێفۆنمان بۆ کاک (شوان) کرد و گوتی: گەر دەتوانی، سەرێکیش لە من بدە. منیش گوتم: بە چاوان. نزیکەی ماوەی ساڵێ بوو، لە یەکدی دابڕابووین، زۆرم بیردەکرد. ئەوەبوو، ڕۆژی (14)ی هەمان مانگ بەڕێکەوتم. لە (ئەمستەردام) کاکە (فایەق)ی کوڕی چاوەڕێیدەکردم و پێکەوە بەرەو (ڕۆتەردام) سواربووین. تا (29)ی هەمان مانگ مامەوە، هەرچەندە (شوان) زۆری پێی ناخۆشبوو، بگەڕێمەوە، بەڵام چارم نەبوو، دەبووایە، هەر بگەڕامایەتەوە، چونکە پشووی سەری ساڵ تەواودەبوو، ڕۆژی (1. 9) دەرگەی زانکۆکان دەکرایەوە و دەبووایە، ئامادەبوومایە.\nهەرچەندە هاوڕێکەم، لەسەر کورسی گەڕۆک بوو، بە هیچ شێوەیە توانای هەستانی نەبوو، بەڵام لەگەڵ ئەوەشدا، هەموو ئیشەکانی نێوماڵی، هەر بەسەر کورسییەکەوە ڕادەپەراند و قایل نەدەبوو، یارمەتیبدەن. سەرنجمدا، لە ماوەی ئەو ساڵەی تووشی ئەو ڕووداوە بووبوو، زۆر گۆڕابوو، هەرچەندە هێندێ جار، زوو هەڵدەچوو، بەڵام ڕووە خۆشەکەی جارانی، دەنگی قاقای پێکەنینەکەی و نوکتەگێڕانەوەکەی، زیادیکردبوو، کەمی نەکردبوو. دەسوپەنجەشی زۆر بە جوانیی، بە ئامادەکردنی خۆراک و خاوێنیی ماڵەکەیەوە دیاربوو.\nماوەی ئەو چەن ڕۆژەی لای مام (شوان) بووم، کاتێکی زۆر خۆشمان بەسەربرد. زۆربەی ڕۆژ، بەیانیان دەردەچووین، ئەو بە کورسییەکەی و منیش بەپێ، نێو ئەو دارانەی دەوروبەری ماڵەکەی دەگەڕاین. یا بە ترومبیلەکەی، شوێنە خۆشەکانی نێوشاری (ڕۆتەردام) و دەوروبەرەکەی دەگێڕام، وەک کارمەندێکی گەشتوگوزار، بۆی باسدەکردم. شەوانەش پێکەوە دادەنیشتین، مێزی دەڕازاندەوە، بە قسەی خۆش و پێکەنین، یادەوەریی و بەسەرهات، ڕووداوەکانی ساڵانی پێشووی شۆڕش و ژیانی پێشمەرگایەتی ساڵی (1974-1975)مان بەسەردەبرد. ئەو شەوانە هەرچەند لێی ورددەبوومەوە و سەرنجمدەدا، بە ئەو شێوەیە دەمبینی و ناتوانێ، بجوڵێ، یەکسەر ڕۆژانی پێشمەرگایەتیم بیردەکەوتەوە.\nچەن یاد و بیرەوەرییەکی ڕۆژە سەختەکان\nبەرەکانی جەنگی چیای (گۆڕەز)\nمن و (شوان)، ساڵی (1974-1975)، لە بەتالیۆنی (4)ی هێزی (خەبات) پێشمەرگە بووین، ڕەوانشاد (نووری حەمەعەلی) فەرماندەی بەتالیۆنەکەمان بوو. هەرگیز بیرم ناچێ، ئەو کوڕە باڵابەرزە بەخۆ و کوردپەروەرە، تفەنگێکی بڕنەوەی پێ بوو، ئامادەی هەموو جۆرە قوربانییەک بوو. کاتێ لە (کوردستان) بە گشتیی و نێوچەی سەرکردایەتی شۆڕش بە تایبەتی، بە سەختترین شێوە، جەنگ دەسیپێکردەوە، بەتالێۆنەکەمان، یەکەمین بەتالیۆن بوو، بەشداری جەنگی بەرەکانی نێوچەی سەرکردایەتی کرد.\n(کاژێری "11"ی شەوی "15. 8. 1974"، بەتالیۆنەکەمان لە (ئازادی)یەوە، بەرەو بەرەکانی جەنگی چیای (گۆڕەز) بەڕێکەوت. ده‌مه‌وبه‌یانی ڕۆژی (16. 8)، هێشتا تاریکولێلبوو، له گوندی (هاودیان) دابه‌زین. گونده‌که له چه‌ن پیره‌مێردێ پتر، که‌سی دیکه‌ی تێدا نه‌مابوو. پێشمه‌رگه‌کان دابه‌زین و یه‌کسه‌ر به‌ره‌و مزگه‌وت ڕۆیشتن. مزگه‌وته‌که دیواری نه‌بوو، کراوه‌بوو، حه‌وزێکی گه‌وره و خاوێنی پڕ له ئاو، له دامێنی مزگه‌وته‌که‌دا هه‌بوو. ئێمە خه‌ریکی ده‌موچاوشتن بووین، له‌پڕ دوو فڕۆکه‌مان لێ په‌یدابوو. گونده‌که‌یان به بۆمبا و شه‌ستیر داگرته‌وه. چه‌ن فه‌ڕه‌یه‌کیانکرد و پاشان ده‌نگیان نه‌ما. بەڵام که‌س فریای ڕاکردن نه‌که‌وت. له تاواندا هه‌ر پێشمه‌رگه بوو، خۆی به‌زه‌ویدا دابوو. هێندێکی دیکه‌ش دوای یه‌که‌مین ده‌سڕێژ، ڕایانکرد و دوور له ئاوایی، له په‌نا به‌رده‌کاندا خۆیان شاردبووه‌وه.\nئیدی کاتێ فڕۆکه‌کان ڕۆیشتن، یه‌کسه‌ر هاتینه‌ده‌ره‌وه. گوێمان له ناڵه و هاواری پیشمه‌رگه برینداره‌کان بوو. به‌په‌له به‌ده‌نگ هاواری برینداره‌کانه‌وه چووین و برینپێچه‌کانیش، برینه‌کانیان تیمارکردن. ته‌رمی شه‌هیده‌کانیشمان کۆکرده‌وه. هێشتا پێشمه‌رگه، ته‌قه‌ی نه‌کردبوو، (7) بریندار و (3) شه‌هیدمان هه‌بوو. له‌نێو برینداره‌کاندا، (شوان)ی هاوڕێمی تێدابوو، فیشه‌کێ به‌ر ڕانی که‌وتبوو. که چوومه سه‌ری، یه‌کسه‌ر گوتی: جگه‌ره‌یه‌کم بۆ داگیرسێنه. منیش ماچمکرد و گوتم: به هه‌رزان ڕزگارتبوو!)*\nبرینەکەی سەختبوو، لە جووڵەی خستبوو. ئیدی بریندارەکانمان بە ترومبیلەکان، ڕەوانەی سەرکردایەتی کرد و دوای (3) مانگ، لە بارەگەی هێز لە (پێنجوێن)، کاکە (شوان)م بینییەوە، هێشتا کەمێ دەشەلی.\n(ئازاد مستەفا) و (فه‌رهاد عەبدولقادر)، ڕۆژی (4. 5. 1977) گیرابوون. ئەو کاتەی ئەوان گیران، من لە زانکۆی (سولەیمانی) مامۆستا بووم. ملازم (مەنسوور)یش بۆ (ناسریە) دوورخرابووەوە، به ڕێککه‌وت بە سەردان هاتبووه‌وه. هه‌ر زوو ئاگادارمکرد.\nله ئه‌و ماوه‌یه‌دا، تا چاره‌نووسی ئەو دوو هاوبیرە ده‌رکه‌وت، شه‌و له ماڵی خۆمان نه‌ده‌نووستین. چونکە ئێمە پتر له ئه‌وه ده‌ترساین، یه‌کێکیان به‌رگه‌نه‌گڕێ، له‌به‌ر لێدان و له‌تاو ئازاردان، خۆی بۆ ڕانه‌گیرێ، ناوی ئێمه بڵێ و ده‌سه‌ڵاتدارانی (به‌عس)، بە شەو بمانگرن. لەبەرئەوە بە کاکە (شوان)م گوت: ئەم شەو من و ملازم (مەنسوور)، لای تۆ دەبین. ئەویش زۆر بە گەرمیی، پێشوازی لێ کردین. بۆ بەیانی ڕۆیشتین و دووەمین شەویش، هەر لە ئەوێ بووین. ئیدی ڕەوشەکە ئارامبووەوە. *\nڕۆژێکی خۆره‌تاوی خۆشی، سه‌ره‌تای مانگی (8)ی ساڵی (1978) بوو، ملازم (مه‌نسوور) هات بۆ لام و گوتی: کاک (جه‌لالی حاجی حوسێن)، پیاوێکی به دواماندا ناردووه و له (کانیسارد) چاوه‌ڕێمانده‌کا، به‌ڵکوو ترومبیلێ په‌یداکه‌ی و سه‌رێکی لێ بده‌ین.\nئه‌وه‌م بۆ کاکە (شوان)ی هاوڕێم باسکرد و داوام لێ کرد، یارمه‌تیمانبدا و به ترومبیله‌که‌ی خۆی بمانگه‌یه‌نێ. چونکه بڕوام به که‌سی دیکه نه‌بوو، ئه‌و داواکارییه پڕ مه‌ترسییه‌ی لێ بکه‌م. هه‌رسێکمان لەگەڵ ته‌ته‌ره‌کەدا که‌وتینه‌ڕێ. کاتێ له ڕێی گوندی (سیته‌ک)ه‌وه، به‌ره‌وخواربووینه‌وه، له‌پڕ ترومبیله‌که‌مان وه‌ستا، کاتێکی زۆری ویست، تا مامە (شوان) چاره‌سه‌ریکرد.\nله (کانیسارد)، له ماڵی ڕەوانشاد (شەریف کانیساردیی)، چاومان به کاک (جه‌لال) که‌وت. ئه‌وه‌ته‌ی ڕۆیشتبوو، ئه‌وه یه‌که‌مین جاربوو، چاومان پێی بکه‌وێ. پاشان ئێمە سێقۆڵی ماینەوە، به‌دوورودرێژی، باسی هه‌موو به‌سه‌رهات و ڕووداوه‌کانی شۆڕشی بۆ کردین. دەمەتەقێیەکی زۆرمان کرد و ده‌مه‌وئێوارەش، له یه‌کدی جیابووینه‌وه، له ڕێی (دووکانیان)ەوە گه‌راینه‌وه.*\nمانگی (2)ی ساڵی (1981) بڕیارماندا، لەنێو دۆست و خزمەکانماندا، پیتاک بۆ (پاسۆک) کۆکەینەوە. لەنێو ئەو کوردپەروەرانەدا، (" شوان"ی هاوڕێم، یەکێ لە ئەو کەسانە بوو، نامەم بۆ برد، لە هەموو کەسێ زیاتر و 200 دیناری ئەو سەردەمەی دا.) *\nئەوە ئەو کوڕە کوردە مەردە بوو، لەنێو بنەماڵەیەکی ناسراوی دەوڵەمەندی شارەکەماندا گەورەبووبوو، بە مەرجێ دایکی خاتوو (سەعدیە)، کوردیش نەبوو، خەڵکی (موسڵ) بوو، ئینجا ئامادەش بوو، لەپێناوی نیشتمانەکەیدا، گیانبازی لەگەل مەرگدا بکا!\nسەیر ئەوەیە، هێندێ کەس بە خاتوو (سعدیە)یان گوتبوو: تو عەرەبی. ئەویش گوتبووی: من (4) مناڵم بۆ کورد بەخێوکردووە! ئاخر ڕاستی فەرمووە، چونکە دوو کوڕەکەی، ساڵی (1974-1975) پێشمەرگە بوون. کاتێ (شوان) برینداربوو، هەر زوو هات بۆ (پێنجوێن) و سەری لێدا. هەروەها جگەرگۆشەکەی دیکەشی (مەزن)، لە (چۆمان) پێشمەرگە بوو، سەری لە ئەویش دا.\nڕۆژی (26. 8. 2014)، چووین بۆ (ئەمستەردام) و لە کەناری زەریاچەیەک، لە کافێیەک دانیشتین و وێنەیەکمان بۆ یادگار گرت. ئاخر من نەمدەزانی، لەگەڵ ئەو هاوڕێ خۆشەویستەی، ماوەی پتر لە نیوسەدە پێکەوەبووین، ئەوە دوادیدار و دواوێنە دەبێ. تەنانەت خوشکە گەورەکەی خاتوو (جوان)، چونکە دەیزانی، ئێمە چۆن هاوڕێیەکین و یەکدیمان چەند خۆشدەوێ، لە کۆمێنتێکدا لە فەیسبووک، بۆ (شوان)ی نووسیبوو: (چاوت ڕوون لەگەڵ شێخ حسين دانيشتوويت.)\nکەم کات هەبوو، لە ماوەی ئەو هەشت ساڵە (2014-2022)، هەفتانە چەن جارێ بە تێلێفۆن قسەنەکەین. بەڵام ئەوەی هەرگیز بیرم ناچێتەوە، ئەو (3) تێلێفۆنەی کۆتایی ژیانی بوو.\nیەکەم: بە بۆنەی سەری ساڵەوە، شەوی (31. 12. 2021)، هەر زوو تێلێفۆنی بۆ کردم و گوتی: جارێ لە ماڵەوە بە تەنیام. بەڵام بڕیارە میوانم بێ، حەزمکرد، یەکەمین کەس قسە لەگەڵ تۆ بکەم. ئیدی هێندێ قسەمانکرد و جێژنەپیرۆزەمان لە یەکدی کرد.\nسەیر ئەوەبوو، هێشتا لەسەر ئەو هەموو نەخۆشیی و دوورە وڵاتییە، کەچی ئەو دڵخۆشیی منی دەدایەوە، کە لای چەپم بە ڕووداوی هاتووچۆی سەرلەئێوارەی ڕۆژی (7. 12. 2021) وێرانبووبوو، لە ماڵەوە کەوتبووم!\nدووەم: دوای سەری ساڵ، تێلێفۆنێکم بۆ کرد و گوتی: هەموومان تووشی نەخۆشی (کۆرۆنا) بووین. زۆرم پێ ناخۆشبوو. کاتێ نەخۆشییەکەشی زۆری بۆ هێنابوو، هەموو ڕۆژێ تێلم بۆ دەکرد. من دڵخۆشیم دەدایەوە و پێم گوت: دوێنێ لە ئینتەرنێتدا خوێندمەوە، لە ماوەی یەک ڕۆژدا، (3) میلیۆن کەس لە جیهاندا، تووشی (کۆرۆنا) بوون، بەڵام زۆر مەترسی نییە.\nگوتی: ناوی (شوان عوسمان فایەق)ی تێدا بوو؟! گوتم: کوڕی باش پێمان ڕادەبوێری؟! گوتی: ئاخر بۆیە دەپرسم، گەر ناوی منی تێدا نەبێ، درۆیە! پاشان ڕۆژی (7. 2. 2022)، بۆ چارەسەرکردنی دەست و قاچم، سەردانی (سوید)م کرد. بەڵام تێلێفۆنی نیوانمان هەر نەبڕا و بگرە، زۆر زیادیشیکرد.\nسێیەم: ماوەی دوو سێ ڕۆژ، دەنگی نەبوو. ئاخر من نەمزانیبوو، لە دوا ساتەکاندا، ڕەوشی تەندرووستیی زۆر خراپبووە و لە نەخۆشخانە کەوتووە. بۆیە تێلێفۆنێکم بۆ کرد، وەڵامیدامەوە، بەڵام دەنگی زۆر گۆڕابوو، بە ئاسانیی قسەی بۆ نەدەکرا. دیاربوو، باری تەندرووستیی خراپتربووبوو. ئیدی کەمێ قسەی کرد و گوتی: (شێخە گیان) ناتوانم، قسەبکەم، خوات لەگەڵ.\nدوای دوو ڕۆژی دیکەش، زەنگێکم بۆ لێدایەوە، تەنیا هەر هێندەی گوت: ببوورە ناتوانم، قسەبکەم. ئیدی گوێم لە دەنگی نەما. لە تاواندا تێلێفۆنم بۆ (فەیەق)ی کوڕە گەورەکەی کرد، ئەویش گوتی: لە نەخۆشخانە کەوتووە و باری تەندرووستیی زۆر خراپە. ئیدی خەمێکی گەورە دایگرتم، لە تاواندا نەمدەزانی، چی بکەم. تا سەرلەئێوارەی ڕۆژی (10. 3. 2022)، هاوڕێم کاک (سەرکۆ شەوقی) تێلێفۆنی بۆ کردم، لەبەر گریان قسەی بۆ نەدەکرا. منیش یەکسەر تێگەیشتم و گوتم: چییە؟ کاک (شوان) مردووە؟! گوتی: بەڵێ، (10) خولەک لەمەوبەر، کوڕەکەم تێلێفۆنی بۆ کردم و ئەو هەواڵەی پێ ڕاگەیاندم!\nکاکە (شوان)، لە باوکێکی کورد (عوسمان فایەق مستەفا 1902-1976) و دایکێکی عەرەب (سەعدیە ئەمین سەلیم 1919-2001) لەدایکبووە. باوکی لە شاری (موسڵ) ئەندازیار و لێپرسراوی موهەندیسخانە بوو. لەگەل خاتوو (سەعدیە) خێزانیان پێکهێنابوو. (2) کوڕ و (2) کچیان بووە. (مەزن 1949-2008) و (شوان 1951-2022)، دوو کچ (جوان) و (گیان)، هەموویان لە (موسڵ) لەدایکبوون. پاشان ساڵی (1971)، بە یەکجاری گەڕاونەوەتەوە بۆ شاری (سولەیمانیی) و لە گەڕەکی (عەقاری) نیشتەجێبوون.\nکاکە (شوان)، لە بنەماڵەیەکی گەورەی کوردپەروەری شاری (سولەیمانی) بوو. هەردوو کەسایەتی ناسراوی کورد (ماجد مستەفا مەحموود 1896 -1974) برا و (فوواد عارف مەحموود بەرزنجی 1913- 2010)یش خوشکەزای باوکی بوون. لە هەردوو سەردەمی پاشایەتیی و کۆماریی دەوڵەتی (عێراق)دا، چەندین جار پۆستی گەورەیان وەرگرتووە. (مام جەلال) لە گفتوگۆکەی ساڵی (1963)دا، هات بۆ (سولەیمانیی) و لە ماڵی ئەوان دابەزی.\nکاکە (شوان)، ماوەیەکی زۆر، بە کاری بەڵێندەرییەوە خەریکبووە. ساڵی (1980)، لەگەڵ خاتوو (سەیران کەریم عەبدوڵڵا) زەماوەندیکردووە، دوو کوڕ (فایەق، سەرۆک) و کچێکیشیان (شاناز) بووە. پاییزی ساڵی (2013)، لە ماڵەوە کەوت و ئێسکی ڕانی شکا. ماوەیە لە (سولەیمانیی) مایەوە، چاک نەبووەوە. لەبەرئەوە ناچاربوو، بۆ (هوڵەند) بگەڕێتەوە و چارەسەری خۆی بکا. بەڵام بە داخەوە، کەڵکی نەبوو. لەبەرئەوە تا لە ژیاندا بوو، لەسەر کورسی گەڕۆک بوو.\nکاکە (شوان)، ڕۆژی (22. 9. 1951) لەدایکبووە و نزیکەی (71) ساڵ ژیاوە. ڕۆژی (10. 3. 2022)، لە شاری (ڕۆتەردام – هۆڵەند) بە نەخۆشیی کۆچیدواییکردووە. کاژێری یەکی دوانێوەڕۆی ڕۆژی دووشەممەی (14. 3. 2022). لە گۆڕستانێکی هەمان شار و نزیک ماڵی خۆیان، بە خاک سپێرراوە.\nلە ئەو نووسینانەی لە لاپەڕەکانی فەیسبووکدا بڵاوکرابوونەوە، منیش ئەم چەن دێڕەم، بۆ مەرگی ئەو هاوڕێ خۆشەویستەم نووسی. لێرەدا و لە کۆتایی ئەم یادەدا، دووبارە بڵاویدەکەمەوە:\nلە ئاستی ئەو کۆچە ناوادەیەدا، نازانم، بە چ شێوەیە، دەردی دڵی خۆم دەربڕم ... چونکە ڕەشەبای مەرگ، لە ناکاو هەڵیکرد، گەڵای درەختی ژیانی برا و هاوڕێ، هاوبیر و کوردپەروەرێکی دڵسۆزی هەڵوەراندم.\nسەدان ئاخ و هەزاران داخ، ماوەی (7) ساڵ دەبێ، پێش ئەوەی بە تەواویی چاوی لێکبنێ، لە نزیکەوە بە دیداری شادنەبوومەوە!\nسەدان ئاخ و هەزاران داخ، بۆ هەموو ئەو یادگارە تاڵ و شیرینانەی، ژیانی پتر لە (50) ساڵەی هاوڕێیەتی نێوانمان!\nسەدان ئاخ و هەزاران داخ، پتر لە (50) ساڵ برا و هاوڕێ بووین، کەچی ئەوەش دوادیدار، دواوێنە و دواتێلێفۆن بوو!\nئاخر ڕاستیان فەرمووە: ئێمە هەموو لەسەر ڕووی ئەم زەویە میوانین و تا دەمرین، نازانین، چیمان بەسەردێ!\nهەزاران سڵاو لە گیانی پاکی بێ، یاد و یادگارەکانی هەر زیندووبن، جێگەی بەهەشتی بەرین بێ!\nتێبینی: ئەو باسانەی لە (چەن یاد و بیرەوەرییەکی ڕۆژە سەختەکان)دا باسمکردووە، لە ئەم سەرچاوەیەوە وەرگیراون: دوکتۆر حوسێن موحەممەد عەزیز، گەڵاوەریوەکانی درەختی تەمەنم، یاد و بیرەوەریی، بەرگی 2، چاپخانەی کارۆ، سولەیمانی، 2018، لاپەڕەکانی (148-149، 280-281، 292-294، 349)


ئەوەی لە کوردستان کرا لە سویدیش نەکرا ! - د.شوان كه‌ریم\n16/3/2020 - 18:25\nئەوەی تا ئەمرۆ هەیە لە وڵاتی سوید نزیکەی ٥٠٠حاڵەتی توشبون بە کۆرۆنا، وە یەکەم حاڵەتی مردنیش تۆمارکراوە. بەڵام تائێستا هیچ ڕێوشوێنێکی وا بایەخدارنەگیراوەتەبەر بۆ بەرەنگاربوونەوەی کۆرۆنا، جگە لە دانانی دوو ژمارە تەلەفۆن بۆ پەیوەندی لە کاتی بونی پرسیار یان گومانکردن لە توشبون بە ڤایرۆسی کۆرۆنە.\nهه‌روه‌ها ڕێنومایکردنی هاوڵاتیان نه‌كراوه کە لە ماڵەوە بمێنەوە ونەڕۆن بۆ کار لەکاتی بونی نیشانەکانی نەخۆشی کۆئەندمی هەناسە وەبونی تا.\nوەڕێنمایکردنی هاوڵاتیان کە گەشت نەکەن بۆ ووڵاتانی ئیتاڵیەو چین وئێران وکۆریای باشوور. بۆ ووڵاتی سوید، کە ڕێژەی دانیشتوانەکەی نزیکەی دە ملیۆنە وەزیاتر لە دوو ملیۆنی دانیشتوان تەمەنیان لە سەروو ٦٥ ساڵیەوەیە کەمەترسی توشبونیان بەم ڤایرۆسە و نەخۆشکەوتنیان زۆرزیاترە لەچاوتەمەنەکانی تر،\nساڵانە ٢٠٠ بۆ٤٠٠ کەس بە نەخۆشی ئەنفلۆنزا ئەمرن. وڵاتی سوید بەو هەموو پێشکەوتوویەوە، کە وڵاتێکی پێشکەوتوی دنیایە لە هەموو ڕوویەکەوە، چ لە ڕووی زانستیی پزیشکی وە چ ئابورییەوە.بەڵام زۆر خەم ساردە بەرامبەربە هاوڵاتییەکانی، ئەگەر بەراوردی بکەین لەگەڵ هەرێمی کوردستان.. لێرەوە دەستخۆشیی لە حکومەتی هەرێم و دامەزراوەپەیوەندیدارەکانی دیکەی کوردستان دەکەم،\nهه‌روه‌ها ده‌ستخۆشی له کەناڵەکانی ڕاگەیاندن کە بەشەووڕۆژکار بۆپارستنی گیانی هاوڵاتیانی کوردستان كارئەکەن. هەروەها دەستخۆشیی لە ووشیاری و وریایی هاوڵاتیان دەکەم. خۆپاراستن باشترە لە جارەسەرکردن، بۆیە زۆرگرنگە هەموو لایەک لە ئاستی خۆیەوە بە هەستکردن بە بەرپرسیارتی گوێڕایەڵی ڕێنوماییەکانی دامودەزگاپەیوەندیدارەکانی هەرێمی کوردستان بن بۆڕوبەڕونەوەی ڤایرۆزی کۆرۆنە.\nد.شوان كه‌ریم : ستۆكۆڵم\n(168) نەخۆشێن دی یێن کۆرۆنایێ ل دهۆکێ ب تەمامی چارەسەربوون


» بەرنامەیەك دەربارەی کوردستان بۆ قوتابیانی ناوەندیی شارۆچکەیەکی خوارووی کڕاکۆڤ\n2 شه‌م, 29 تشرینی دووهەم 2021 2:27\nبەرنامەیەك دەربارەی کوردستان بۆ قوتابیانی ناوەندیی شارۆچکەیەکی خوارووی کڕاکۆڤ\nنیسان 3, 2015,&nbsp10:50\nبە بەڕێزتان ڕادەگەیەنین، ڕۆژی 20ی مارسی 2015 لە ژێر چاودێری نوێنەرایەتی حکومەتی هەرێمی کوردستان له پۆڵۆنیا چەند قوتابیەکی کورد هەستان به ڕێکخستنی سیمینارێك دەربارەی بنەچەی کورد و زمانی کوردی و وۆرك شۆپێکی بچوك لەبارەی زمانی کوردی. سیمینارەکه بۆ 80 قوتابی ناوەندی قوتابخانەی کۆمەڵایەتی STO له وارشۆی پایتەخت بەڕێوەچوو.\nسەرەتا قوتابی ئیزابێلا غەفور کە نەوەی کوردێکی ناسراو و تێکۆشەرە لە پۆڵۆنیا و تەمەنی 14 ساڵه، پرێزێنتەیشنێکی لەبارەی کورد و سروشت و کولتوری کوردستان و چێشتخانەی کوردی پێشکەش کرد. دواتر قوتابیانی دکتۆرا دڵزار نەشوان و ڕێباز جلال و ئاراز جلال لەبارەی زمان و ئایینه جیاوازەکانی کوردستان و مۆزایکی ئیتنی سیمیناریان پێشکەش کرد، تیایدا زمانی کوردی و نەتەوەی کورد له نێو گڕوپی نەتەوە هیندۆئەوڕوپیەکان بۆ قوتابیان ڕوون کرایەوه و نیشانیان دان که کورد نەتەوەیەکی جیایه و ڕەچەڵەکی لەگەڵ عەرەب و تورکەوه یەك ناگرێتەوه. دوای ئەوه باسی پێکەوه ژیانی ئایینی و ئیتنی گڕوپه جیاوازەکانی کوردستان کرا و تیشك خرایه سەر ئەوەی، که هەر گڕوپێكی ئیتنی ڕەسەنایەتی و ناسنامەی خۆی پاراستووه له کوردستان و به ئازادی خۆیان نەریتەکان و کەشه ئایینیەکانیان بەجێ دەهێنن. دوایی دەرگای پرسیار کرایەوه بۆ هەموویان، قوتابیان و مامۆستاکانیشیان پرسیاریان ئاڕاسته کرد لەبارەی ڕەوشی ئێستای کوردستان. لەگەڵ ئەوەی قوتابیە پۆڵۆنیەکان له تەمەنێکی تازەی هەرزەکاری بوون بەڵام زانیاری زۆریان هەبوو لەبارەی کورد. به نمونه پرسیاری یەکێك له قوتابیان ئەوه بوو: ئایا ئێستا ڕەوشی کوردەکانی کوردستانی تورکیا چۆنه ؟ هیچ گۆڕانکاری دیوه لەچاو پێشتر؟ یاخود ئایا گڕوپه ئایینیەکانی کوردستان، ئەوانەی موسوڵمان نین، دەتوانن جەژنی خۆیان بکەن و پشوویان هەبێت؟\nپرسیارێکی تری سەرسوڕهێنەر ئەوه بوو بۆچی پێشمەرگه له بەرانبەر تیرۆریستانی داعش دەجەنگێ و سوپای عێڕاقیش ڕادەکات؟؟ ئەوانه و چەندین پرسیاری تر سیمینارەکەیان دەوڵەمەند کرد.\nدوای تەواو بوونی سیمینارەکه، قوتابی ڕێباز جلال به ناوی نوێنەری حکومەتی هەرێمی کوردستان له پۆڵۆنیا ئاڵای کوردستانی به دیاری بەخشیه بەڕێوەبەری قوتابخانەکه بەڕێز بارتۆش تمینسکی (Bartosz Tymiński). قوتابخانەی STO چەند دیاریەکی پێشکەش به پێشکەشکارانی سیمینارەکه کرد و زۆر سوپاسی نوێنەرایەتی حکومەتی هەرێمی کوردستانی کرد بۆ گرنگی دان به پەروەردە کردن و فێرکردنی قوتابیانی پۆڵۆنیا دەربارەی کولتوری نەتەوەکانی تر.\nوێنەی زۆرتر لەو بارەیەوه لێرەوه سەیربکه


ڕۆژمێری ڕووداوەکانی شەهیدبوونی شوانە و ڕاپەڕینی رۆژهەڵاتی کوردستان ئامادەکردنی: کۆمیتەی راگەیاندنی PAK | نوێنەرایەتی ئوروپا پارتی ئازادیی کوردستان\nڕۆژمێری ڕووداوەکانی شەهیدبوونی شوانە و ڕاپەڕینی رۆژهەڵاتی کوردستان ئامادەکردنی: کۆمیتەی راگەیاندنی PAK\nڕۆژمێری ڕووداوەکانی شەهیدبوونی شوانە و ڕاپەڕینی رۆژهەڵاتی کوردستان\nپووشپەڕ ـ گەلاوێژی ٢٧٠٥ (2005)\nئامادەکردنی: کۆمیتەی راگەیاندنی PAK\n١٨ پووشپەڕ: بڵاوکردنەوەی هەواڵی شەهیدبوونی شوانە سەیدقادر\nشەوی ١٨ پووشپەڕی ٢٧٠٥ کوردی (٢٠٠٥ز) پارتی ئازادیی کوردستان لە راگەیەندراوێکی کورتدا هەواڵی شەهیدکرانی شوانە سەیدقادر بڵاودەکاتەوە. لەو بەیاننامەیەدا دەنووسرێ: پاشنیوەڕۆی ئەمڕۆ، ئەندامێکی چالاکی پارتی ئازادیی کوردستان ناسراو بە شوانە سەیدقادر،کەوتووەتەبەر دەسڕێژی هێزەکانی رێژیم و شەهیدکراوە.\n١٩ پووشپەڕ: هەواڵی شەهیدکرانی شوانە لە ماڵپەڕی کوردستان میدیای حدکاوە\nڕۆژی ١٩ پووشپەڕ، ماڵپەڕی کوردستان میدیای حیزبی دیموکراتی کوردستانی ئێران،هەواڵی شەهیدبوونی ئەندامێکی پارتی ئازادیی کوردستان بڵاودەکاتەوە. کوردستان میدیا دەڵێ: “بە پێی ڕاگەیاندراوێکی پارتی ئازادیی کوردستان “دوێنێ ١٨پووشپەڕی ١٣٨٤،لەشاری مەهاباد ئەندامێکی ئەو ڕێکخراوە،بەناوی شوانەی سەیدقادر کەوتۆتەبەر دەسڕێژی هێزەکانی رێژیم و گیانی لەدەست داوە.”\n٢٠ پووشپەڕ: بەیاننامەی پارتی ئازادیی کوردستان بەبۆنەی شەهیدکرانی شوانەوە\nڕۆژی ٢٠ پووشپەڕی ٢٧٠٥ (١١ ژوولای ٢٠٠٥)، پارتی ئازادیی کوردستان لە بەیاننامەیەکدا لەژێر سەردێڕی: “شەهیدبوونی شوانەی سەید قادر،ئەندامی چالاکی پارتی ئازادیی کوردستان و هەستانی خەڵکی مەهاباد”،چۆنیەتی گەمارۆدران، بەردەسڕێژ کەوتن، بەستنی بەدوای ئۆتۆموبیل و ڕاکێشانی تەرمەکەی و سەرەنجام گیانبەختکردنی شوانە و بردنی تەرمەکەی بۆ شاری ورمێ، بڵاودەکاتەوە.\n٢٠ پووشپەڕ: ناسنامەی سیاسیی شەهید شوانە سەید قادر\nبەیاننامەی پارتی ئازادیی کوردستان هەروەها کورتەیەک لەژیان و خەبات و ڕۆژ و ساڵی چوونی شوانە بۆ ریزەکانی و ناسناوی حیزبیی بەمجۆرە ئاشکرادەکا: “کاک شوانەی سەیدقادر” کە بە ناسنامە ناوی “سەیدکەماڵ ئەسفەرەم” بوو، لەڕێکەوتی ٢٣/١٠/٢٠٠٤دا بۆخەبات لەپێناو ئازادیی و ڕاماڵینی دوژمنی داگیرکەر، پێوەندی بە پارتی ئازادیی کوردستانەوە کرد و پاش تێپەڕکردنی خولێکی پەروەردەیی، ئەرکی کاروچالاکیی لەشاری مەهابادی گرتە ئەستۆ و بەناوی ڕێکخراوەیی “کوردۆ”وە بەرەو شارەکەی قازی، گەڕایەوە.\n20 پووشپەڕ: هەستانی خەڵکی مەهاباد و بەخاک سپاردنی شوانە\nهەر لەو بەیاننامەیەدا، هەواڵی هەستانی خەڵکی مەهاباد و بەخاک سپاردنی شوانە بڵاودەکرێتەوە. لەم بەشە لە بەیاننامەکەدا هاتووە کە: “ئێوارەی دوێنێ یەکشەممە ١٩پووشپەڕ، کاتێ کە هەواڵی شەهیدبوونی شوانە و بێحورمەتیی کردن بە تەرمەکەی بەهەموو مەهاباددا بڵاوببووەوە، هەزاران کەس رژانەسەرشەقامەکان و لە چواڕێیانی ئازادییەوە بەرەوە فەرمانداری و پاشان باغی شایەگان و دوایە بەرەوە ماڵی شەهید شوانە لە “بەری شیلانان” بەڕێکەوتن. پاش گەیشتنەوەی تەرمەکەی بەسەرشانەوە بەدەم سروودی ئەی ڕەقیب و دروشمی شۆڕشگێڕانەوە بەرەو دوا مەنزڵیان برد. لەساعەت ١:٣٠ پاش نیوەشەودا تەرمی شەهید شوانە بەخاک سپێردرا و تاساعەت نزیکەی ٣ی بەرەبەیان، کۆبوونەوە و ڕێپێوانی خەڵک درێژەی کێشا.\n٢١پووشپەڕ: وێنەکان لە ئەشکەنجەدرانی شوانە بەر لە مەرگی،دەدوێن\nکۆمەڵێک وێنەی شوانە بڵاودەکرێتەوە کە نیشان دەدەن بەر لە گیانسپاردنی لە لایان مرۆڤ کوژانی داگیرکەری ئێرانەوە ئەشکەنجەدراوە. لەبەیاننامەیەکدا کەرۆژی ٢١پووشپەڕ، پارتی ئازادیی کوردستان دەریدەکا، وێڕای بڵاوکردنەوەی کۆمەڵێک وێنە، ڕاگەیەندراوە کە: “ئەم وێنانەی لێرەدابڵاویان دەکەینەوە، تەرمی شەهید شوانەن کە لە کاتی شۆردنیدا لێی گیراوە. شەهید شوانە پێش گیانسپاردنی دەکەوێتە بەرپێلاقە و قۆنداخە تفەنگ و بەسەردا رۆیشتنی مۆتۆرسکلێتی هێزەکانی دوژمن و پاشان بەدوای ماشێنێکدا ڕادەکێشرێ. لەم وێنانەدا ئەو دڕندەییەی دوژمن لەگەڵ جەستەی نیوەگیانی شەهید شوانە بەڕوونی دیارە. هەروەها بەپێی هەواڵ و بەسەرنجدان بەوێنەکان گوللەیەکی زیاتر لەو گوللانەی لەکاتی ڕووداوەکەدا وەشوانە کەوتوون، بەتەرمەکەیەوە دیارە. گوللەکان لەقاچ و قۆڵی دراون. ئەوەش دەریدەخا کەشەهید شوانە پێش گیانسپاردنی، بەردەوام گوللەی پێوەنراوە و بەئازاردانێکی زۆر و بەردەوام، شەهیدکراوە.”\n٢٢پووشپەڕ: خەڵکی مەهاباد دەچنە سەر گۆڕی شوانە\nڕۆژی ٢٢ پووشپەڕ هەزاران کەس لە دانیشتووانی مەهاباد بەدەم ڕێپێوان و بەهەڵکردنی ئاڵای کوردستان وخوێندنی سروودی ئەی ڕەقیب،دەچنە سەر گۆڕی شەهید شوانە. لەگەڕانەوەدا،هێزەکانی رێژیم بەمەبەستی بڵاوەپێکردنی خۆپیشاندەران، گازی فرمێسک ڕێژ بەکاردێنن و بەرەو ئاسمان تەقە دەکەن. خۆپیشاندەران بە بەرد و لەتە خشت بەرپەرچی هێزە داگیرکەرەکان دەدەنەوە. خۆپیشاندان و تێکهەڵچوونەکان چەند گەڕەکی شار دەگرێتەوە و تاساعەت ١١ی شەو درێژەی دەبێ.\n٢٣پووشپەڕ: لە هەولێر ڕێوڕەسمی ڕێزلێنان لە شوانە و پشتگیریی لەڕاپەڕین پێکدێ\nپاشنیوەڕۆی ٢٣ی پووشپەڕ بە بەشداری ١٠ حیزب و لایەنی سیاسیی هەرچوار پارچەی کوردستان لەبارەگای پارتی ئازادیی کوردستان لە هەولێر، ڕێوڕەسمێک بۆ ڕێزلێنان لەشەهید شوانە و پشتگیریی لە ڕاپەڕینی خەڵکی مەهاباد بەڕێوە دەچێ. لەم ڕێوڕەسمەدا بەڕێز حسەین یەزدانپەنا وتەیەک پێشکەش دەکا. هەروەها نوێنەرانی حیزبە کوردستانییەکان بەو بۆنەیەوە پەیامی هاوخەمی و پشتیوانیی پێشکەش دەکەن. هەرلەم بۆنەیەدا، لاوی جوانەمەرگ “جەهانگیرغەفاری” (ئارتیکا کوردی) پەخشانە شێعرێک پێشکەش دەکا.\n٢٣ پووشپەڕ: بەگەرمبوونی ڕاپەڕین، ململانێ لەسەر ناسنامەی سیاسیی شوانە دەسپێدەکا\nلەحاڵیکدا لەڕۆژانی یەکەمی شەهید بوونی شوانە و هەستانی خەڵکی مەهاباددا، هەواڵ و زانیارییەکانی ئەم رووداوانە تەنیا لەلایان پارتی ئازادیی کوردستانەوە بایەخی سەرەکیی پێدەدرا، حیزبە سیاسییەکانی دیکەی ڕۆژهەڵاتی کوردستان، سەرنج و بایەخێکی ئەوتۆیان بەو ڕووداوە نەدابوو،بە گەرمبوونی ڕاپەڕین و پرسی شوانە، هێندێک لەحیزب و لایەنەکانی ڕۆژهەڵاتی کوردستان، ئەوەندەی کاریان ببووە ئەوەی،شوانە لە پارتی ئازادیی کوردستان بکەنەوە، ئەوەندە مەبەستیان نەبوو، هەواڵ و دەنگوباسەکانی ڕاپەڕین و پرسی شوانە بوروژێنن و بڵاوبکەنەوە. زۆرجار سەردێڕی هەواڵەکانی میدیای ئەو حیزبانە بەمجۆرە دەستی پێدەکرد: “شوانە سەیدقادر ئەندامی هیچ حیزب و لایەنێکی سیاسی نەبووە”. تەنانەت ئەولایەنانە بۆ ئەم مەبەستە، پێوەندییان بە بنەماڵە و کەسوکاری شوانەوە گرتبوو تا ئەندام نەبوونی شوانە سەید قادر لە پارتی ئازادیی کوردستاندا، بەوان پشت ڕاست بکەنەوە. لەو باروودۆخەدا، تەنانەت ژمارەیەک ماڵپەڕی ئەنترنێتی بایەخی تایبەتیان بەم بابەتەدەدا. هەر لەو کاتەدا کۆمەڵێک وتار و نووسین بڵاوکرانەوە کە پارتی ئازادیی کوردستانیان لەبەرئەوەی دەیگوت شوانە ئەندامیەتی، دابووە بەر هێرش. هاوکات کوردستان میدیا ماڵپەڕی ناوەندیی حدکا هەواڵەکەی رۆژی 19 پووشپەڕی دەسڕێتەوە. لەگەڵ ئەوەشدا پارتی ئازادیی کوردستان وەڵامی ئەو هێرشانە ناداتەوە و داوای هەڵوێستی هاوبەش و هاوکاریی لە نێوان هێزەسیاسییەکاندا دەکا.\n٢٤پووشپەڕ: ڕاپەڕین لەمەهاباد بڵێسە دەسێنێ\nلە ساعەت ٨ی پاشنیوەڕۆوە، لاوانی شار لە گەڕەکەکانی پشت تەپ، باغی شایەگان و مەیدانی ئیستیقلال و شەهرەکی مەهاباد، هەڵدەستنەوە. دووکەڵی لاستیک و سروودی ئەی رەقیب و دروشمە دژی دەوڵەتییەکان کەشوهەوای شاردادەپۆشێ لەنێوان خۆپیشاندەران و هێزەکانی رێژیمدا تێکهەڵچوون ڕوودەدا. لاوانی مەهاباد لە بەر پەرچدانەوەی هێزەکانی دەوڵەتدا، کۆکتێل مۆلۆتۆف بەکاردەهێنن.\n٢٥ پووشپەڕ: پێشمەرگە لەمەهاباد دادەبەزێ\nدەستەیەک پێشمەرگەی پارتی ئازادیی کوردستان دادەبەزنە ناوشاری مەهابادەوە. دابەزینی پێشمەرگە و پێوەندیی زیندوو و راستەوخۆی ڕۆژانەیان لەگەڵ ڕێکخەرانی ڕاپەڕین، بڵێسەی ڕاپەڕین دەگەشێنێتەوە. خەڵکی راپەڕیوی مەهاباد خوازیاری بەشداریی پێشمەرگە لە راپەڕین دەبن. ئاڵای کوردستان بەشێوەیەکی بەرچاو لە شەقام و گەڕەکەکانی مەهاباد دەبینرێ.\n٢٥پووشپەڕ: خۆپیشاندان لەمەهاباد درێژەی هەیە\nبازاڕ و دووکانەکانی مەهاباد داخراون. لەپاشنیوەڕۆدا، خۆپیشاندان لەمەیدانی ئیستیقلال و گەڕەکەکانی پشتەپەوە، دەست پێدەکاتەوە و تادرەنگانی شەو درێژەی دەبێ.\n٢٧ پووشپەڕ: ڕاپەڕین لەمەهاباد قەتیس ماوە؛ هەڵوێستی حیزبەکان ناکارامەیە\nلە ماوەی 19 تا 27 پووشپەڕ،ڕاپەڕین لەمەهاباد قەتیس ماوە و شارەکانی دیکەی نەگرتووەتەوە. هەڵوێستی ناکارامە و راگەیاندنی لاواز و نەبوونی بەرنامەیەکی کاری عەمەلیی هاوبەشی حیزبە سیاسییەکان هۆکار و فاکتەرێکی گرنگیی قەتیس مانەوەی ڕاپەڕین لە مەهاباد وتەشەنە نەکردنی بۆشارەکانی دیکەیە. لەم ماوەیەدا، دەوڵەتی داگیرکەر پەیتا پەیتا هێز و لەشکر دەرژێنێتە مەهاباد و خەڵکی ئەو شارە تووشی بارقوورسیەکی گەورەبوون.\n٢٧ پووشپەڕ : پیرانشار ڕادەپەڕێ\nپاش زیاتر لە حەفتەیەک ڕاپەڕین لەمەهاباد و تێکەڵچوونی نێوان خەڵک و هێزەداگیرکەرەکانی تاران لەو شارە، سەرەنجام پڕیشکی ڕاپەڕین دەگاتە پیرانشار و ئێوارەی ڕۆژی دووشەممە ٢٧ ی پووشپەڕ سەدان لاوی پیرانشاری لەفەلەکەی ئازادیی یەکدەگرن و بەدەم سروودی نەتەوایەتی ئەی ڕەقیب و دروشمەکانی “بژی بژی کوردستان” و “شوانە شوانە ڕێگات درێژەی هەیە”، خۆپیشاندانێک بەرەو گۆڕەپانی”ئەوراز” وەڕێدەخەن. سەرەتای خۆپیشاندان و دروشمدانەکان لەوەڕادەست پێدەکا کە: خەباتگێڕێکی پارتی ئازادیی کوردستان بەدەم و چاوی داپۆشراوەوە، ئاڵایەکی کوردستان لەبەرزترین خاڵی فەلەکەی ئازادیی هەڵدەکا و هاوار دەکا : “بژی کوردستان، بمرێ داگیرکەر”. خۆپیشاندانەکە دەکەوێتە بەرپەلاماری هێزەکانی رێژیم و بۆماوەی ٤٠ دەقیقە لەنێوان خۆپیشاندەران و هێزەکانی رێژیمدا تێکهەڵچوون روودەدا. گازی فرمێسک ڕێژ و باتوم و تەقەی هەوایی، چەکی دوژمن و بەرد و لەتە خشت چەکی ڕۆڵەکانی کورد دەبێ . لەکۆتاییدا ٨ کەس لە خۆپیشاندەران دەسگیر و ڕەوانەی زیندان دەکرێن.\n٢٨ پووشپەڕ: پیرانشار بۆ دووهەمین ڕۆژ لە خۆپیشاندان دایە\nبەبەدەستەوە گرتنی ئاڵای کوردستان و بەدەم سروودی ئەی ڕەقیب و دروشمەکانی بژی ئازادیی، بژی کوردستان بمرێ داگیرکەر و شوانە ڕێگات درێژەی هەیە، لاوانی پیرانشار بۆ دووهەمین ڕۆژ خۆپیشاندان وەڕێدەخەن. لەنێوان هێزەکانی ڕێژیم و خۆپیشاندەراندا. تێکهەڵچوون ڕوو دە دا.\n٢٨ پووشپەڕ: هێزەکانی ڕێژیم لە بانە، مەریوان و بۆکان دەکەونە ئامادەباشەوە\nبەپەڕینەوەی پڕیشکی ڕاپەڕین لە مهابادەوە بۆ پیرانشار، هێزو دام و دەزگائەمنییەتیەکانی بەرفەرمانی تاران لەشارەکانی بانەو مەریوان و بۆکان دەکەونە ئامادە باشی تەواوەوە. لەبانە هێزەکانی ناسراو بە “ضد شورش” لەفەلەکە و چواررێکانی جیهاد، مروەتی و ساعەت، ولەمەریوان لە “مەیدانی شەبڕەنگ” و چەند شوێنێکی دیکەدادەمەزرێن.\n١٩ ـ ٢٩ پووشپەڕ: ڕەنگدانەوەی پرسی شوانەوڕاپەڕین لە میدیاکانی باشووری کوردستاندا:\nبەماوەیەکی کورت پاش خوڵقانی تاوانی شەهید کردنی شوانە و ڕاپەڕینی خەڵکی کوردستان، هەواڵ و دەنگوباسی ئەو ڕووداوانە ڕۆژانە لە میدیاکانی باشووری کوردستانداڕەنگدانەوەی هەیە. بێجگەلە ڕۆژنامە و هەفتەنامەو ماڵپەڕەکان، ٣کاناڵی ئاسمانی کوردسات، زاگرۆس و کوردستان تیڤی، ڕۆژانە لەهەواڵەکانیاندا ئاماژە بە “شەهید کرانی ئەندامێکی پارتی ئازادیی کوردستان و هەستان و خۆپیشاندانی خەلکی ڕۆژهەڵاتی کوردستان” دەکەن. هەروەها ژمارەیەک لە ڕێکخراوە پیشەییەکانی وەک لاوان و مامۆستایان و قوتابی و خوێندکاران، بەدەرکردنی بەیاننامە، تاوانی شەهیدکرانی شوانە مەحکووم دەکەن و پشتیوانی خۆیان لەخەڵکی ڕۆژهەلاتی کوردستان دەردەبڕن.\n٢٩ پووشپەڕ: بانە، تیکهەڵچوونی نێوان خەڵک و هیزەداگیرکەرەکان:\nسەعات ٧ی پاشنیوەڕۆی رۆژی چوارشەممە ٢٩ی پووشپەڕ، لەجادەی، “تەرخان ئاوا”ی شاری بانە، لەنێوان ئەو لاوانەی کەبۆمەحکووم کردنی تاوانی شەهید کردنی شوانەی سەید قادر و پشتیوانی دەربڕین لە خەڵکی مەهاباد، بەمەبەستی وەڕیخستنی خۆپیشاندان، کۆدەبنەوە، لەگەڵ هێزێکی داگیرکەری ئێران، تیکهەڵچوون روودەدا. ئەو تێکهەڵچوونە کاتێک دەسپێدەکا لەئەو هێزەی رێژیم، حەولی بڵاوە پێکردنی ئەو لاوانە دەدا. لەو تێکهەڵچوونە دا، دووئەفسەری هیزی ئینتیزامی بەناوەکانی: ئەمیر ئەحمەدی و حسەین مورادی” بریندار دەبن. هەروەها ٥ کەس لەلاوانی کورد دەسگیر دەکرێن.\n٣٠ پووشپەڕ: بڵاوە بە گردبوونەوەی خەڵکی مەریوان دەکرێ\nسەعات ٦ پاشنیوەڕۆی پێنجشەممە ٣٠ پووشپەڕ، ژمارەیەکی بەرچاو لەدانیشتوانی شاری مەریوان بەئامانجی مەحکووم کردنی شەهید کرانی شوانە سەید قادر و هاوپشتی لەگەڵ خەلکی مەهاباد لە “مەیدانی شەبڕەنگ” ی ئەو شارە گردبوونەوەیەک بەنیازی خۆپیشاندان پێکدەهێنن. لەو کاتەدا تەقینەوەیەک لە تانکەرێکی بەتاڵدا ڕوودەدا و بەو بیانووەوە هیزیکی زۆری رژیم درژێنە شوێنی ڕووداوەکە و بڵاوە بە خەڵکە کە دەکەن.\n٣٠ پووشپەڕ: بنەماڵەی شوانە ئاگاداریەک بڵاودەکەنەوە\nبۆ تەسدانەوەی ئەو شەپۆلی ڕاگەیاندنەی لەچەند لاوە دژ بە کەسایەتی شوانە و پارتی ئازادیی کوردستان وەڕێخراوە، بنەماڵەی شەهید شوانە ئاگادارییەک بۆ ڕای گشتی بڵاو دەکەنەوە. لەو ئاگادارییەدا دەگوترێ:” لەو کاتەدا کە خانەوادەکەمان سەرگەرمی پرسە و سەرەخۆشی شەهید شوانە بوو وخەڵکی مەهابادیش بۆشوانە هاتبوونە خەیابان، کەسانێک بۆ سووکایەتی پێکردن بە ئێمە و دڵ ئێشاندنی خۆشەویستەکانی شەوانە، بەناوی ئێمەوە نامەیان بڵاوکردۆتەوە کە گویا شەهید شوانە هیچ مەرامێکی سیاسی نەبوە وسەربە پارتی ئازادیی کوردستان نەبووە. مەئمورینی ئینتیزامیش بڵاویان کردۆتەوەکە شوانە پیاو کوژ و چەقۆکێش بوە و کاری خەراپی کردوە.\nلەئاگادارییەکەی بنەماڵەی شوانەدا پێ لەسەر ئەوە داگیرابووەوە کە شوانە ئەندامی پارتی ئازادیی کوردستان و شەهیدی هەموو کوردستانە.\n١ گەلاوێژ (٢٢/٧/٢٠٠٥): مەهاباد لەخەبات بەردەوامە\nمەهاباد بۆ سێهەمین جار مان دەگرێ . دووکان و بازاڕەکانی شار داخراون و کەس نەچووەتە سەرکار. مانگرتووان خوازیاری ناساندن و سزادانی بکوژانی شوانە سەید قادرن.\n١ گەلاوێژ: خۆپیشاندان لە شارۆچکەی سەوڵاوا\nتادێ جوغرافیای ڕاپەڕین و خۆپیشاندان و ناڕەزایەتی دەربڕین فراوانتر دەبێ. سەعات ٨ی پاشنیوەڕۆی ڕۆژی ١ ی گەلاوێژ دانیشتوانی شارۆچکەی “سەوڵاوا” بۆماوەی ٣ سەعات لە گۆڕەپانی سەرەکیی ئەو شارۆچکەیە، خۆپیشاندانێکی بێدەنگ و هێمنانە ساز دەکەن و بەوجۆرە لەدژی شەهید کردنی شوانە و پشتیوانی لە خەلکی مەهاباد، هەڵوێستیان پیشان دەدەن.\n٣ گەلاوێژ: شاری شنۆ ڕادەپەڕێ\nڕۆژی ٣ گەلاوێژ، شاری شنۆ ڕادەپەڕێ. هێزە داگیرکەرەکانی ئێران بۆ سەرکوتی خەڵکی ڕاپەڕیو، پەلاماریان دەدەن و تەقەی ڕاستەوخۆ لە خەڵک دەکەن. لەئاکامی تەقەی هێزەکانی رێژیم دا، لاوێک شەهید و سێی دیکەش بریندار دەبن. جەماوەری ڕاپەڕیوی شاری شنۆ، بەدەم خۆپیشاندانەوە شەهیدەکەیان بەخاک دەسپێرن. هێڵەکانی تەلەیفوون و موبایل لەشنۆ لەلایان کاربەدەستانی دەوڵەتەوە لەکاردەخرێن.\n٣ گەلاوێژ: ڕێپێوان لە ئەمریکا\nسەرلەبەیانی ڕۆژی دووشەممە ٣ گەلاوێژ، کوردەکانی دانیشتووی ئەیالەتی ڤێرجینیا و مێریلەند و واشینگتۆن، بۆ مەحکووم کردنی تاوانی شەهید کرانی شوانە سەید قادر و پشتیوانی لە ڕاپەڕینی شارەکانی کوردستان، بە بەدەستەوە گرتنی ئاڵای کوردستان و وێنەکانی ئەشکەنجە دراوی شوانەی سەید قادر، لەبەردەم کۆشکی سپی/یەوە ڕیپێوانێکی هێمنانە بەرەو کۆنگرێسی ئەمریکا وەڕێدەخەن و لەوێ بە خوێندنەوەی ڕاگەیەندراوێک، کۆتایی بە ڕێپێوانەکە دێنن.\n٥ گەلاوێژ: فایلی ئەندامەتی شوانەلە پارتی ئازادیی کوردستاندا بڵاو دەکرێتەوە\nبۆبەرپەرچدانەوەی ئەو شەپۆلە ڕاگەیاندنەی بۆ بێبەریی کردنی شوانە سەید قادر لە پارتی ئازادیی کوردستان دەدرێ، پارتی ئازادیی کوردستان ڕوونکردنەوەیەک بڵاو دەکاتەوە و بە پاشکۆی ئەو ڕوونکردنەوەیە فایلی ئەندامەتی کەماڵ ئەسفەرە (شوانە سەید قادر) لە پارتی ئازادیی کوردستان بە خەت و واژۆ و جێی پەنجەیەوە بڵاودەکاتەوە. لەو ڕوونکردنەوەیەدا وێڕای سەلماندنی ئەو ڕاستیە کەشوانە سەید قادر، ئەندامی پارتی ئازادیی کوردستانە، دەگوترێ “پارتی ئازادیی کوردستان، لەبارودۆخی ئێستادا، پەرەسەندنی ناکۆکی لە نێوان ڕۆڵەکانی گەلی کورد و حیزب و ڕێکخراوە سیاسییەکاندا نەک هەربەقازانج نازانێ، بەڵکوو پێی وایە بەقازانجی دوژمنی داگیرکەر تەواودەبێ. بۆیە داوا لەهەموو لایەنەکان دەکا ڕوولەتەبایی و هاوکاریی بکەن.”\nپارتی ئازادیی کوردستان هەروەها دەڵێ: ئەوانەش کە لەسەر دژایەتی کردنی پارتی ئازادیی کوردستان سوورن، بابە شێوەیەکی عەقڵ پەسەندانە، شەفاف و دوورلە پیلانگێڕی ولە سەر بابەت و پرسە سیاسییەکان بێنە مەیدانەوە، بۆئەوەی هەم ڕۆڵەکانی گەلی کوردیش بتوانێ داوەریی دروست بکەن و هەم ململانێی سیاسی دووربێ لە قسە و قسەڵۆک، کەبەداخەوە شێوازی ئەو ململانێ و دژایەتیەی تا ئێستا کردوویانە، ناشارستانیانە و دواکەوتووانە بووە.”\nشوانە سەید قادر لە 23/4/2004 دا روو لە ریزەکانی پارتی ئازادیی کوردستان دەکا. خولی پەروەردەیی لە بنکەی سێبیرانی PAK دەبینێ. پاشان بۆ جۆشدانی خەبات دەگەڕێتەوە مەهاباد. لەم پێوەندییەدا دوو جار لەگەڵ بەڕێز حسەین یەزدانپەنا سکرتێری PAK کۆدەبێتەوە،\n٥ گەلاوێژ: کوژرانی ٢ ئەفسەری رێژیم لە شنۆ\nگروپێک لەلاوانی شاری شنۆ، لە چالاکییەکی تۆڵە ئەستێنانەدا، ٢ ئەفسەری هێزی ئینتیزامی دەکوژن و لەسەرتەرمەکانیان نووسراوەی” شوانە ڕێگات درێژەی هەیە” بە جێ دەهێڵن.\n٦ گەلاوێژ: بانگەوازی خۆپیشاندان لەبەردەم باڵوێزخانەی ئێران لە بێرن\nلەسەر بانگەوازی ناوەندی هەڵەبجە دژ بەئەنفال و جینۆساید/ لقی سویس، ڕۆژی پێنجشەممە ٦ گەلاوێژ، ڕێپێوانێک لەبەردەم سەفارەتی کۆماری ئیسلامی لە بێرن لە دژی ئەو جەنایەتانەی کە دەرحەق بە شوانە سەید قادر و ڕۆڵەکانی کوردستان ئەنجام دەدرێت و بە مەبەستی پشتیوانی کردن لە ڕاپەڕینی خەلکی شاری مەهاباد” بەڕێوە دەچێ.\n٧ گەلاوێژ: خوێندکارانی ڕۆژهەڵاتی کوردستان لە زانکۆی سەلاحەدین بەیاننامەیەک دەردەکەن\nلە بەیاننامەکەدا کە خوێندکارانی ڕۆژهەڵاتی کوردستان لە زانکۆی سەلاحەدین دەریدەکەن، وێڕای شییکردنەوەی چۆنیەتی شەهید کرانی شوانە و دۆخی شارەکانی کوردستان و مەحکووم کردنی هەڵوێستی رژیمی کۆماری ئیسلامی ئێران دژبە خۆپیشاندانی خەڵکی شارەکانی ڕۆژهەڵاتی کوردستان، پشتیوانی و لایەنگری لە خۆپیشاندان و ڕاپەڕینی خەڵکی کوردستان” ڕادەگەیەنن. لەو بەیاننامەیەدا داوا لەلایەنە بەرپرس و ڕێکخراوەکانی داکۆکی لە مافەکانی مرۆڤ دەکرێ کە تاوانی شەهید کردنی شوانە ئیدانەبکەن و گوشار بخەنە سەر کۆماری ئیسلامی بۆ ئازاد کردنی گیراوەکانی ڕووداوەکانی پاش ١٨ پووشپەڕ.\nهەربەم بۆنەیەوە، ئەو خوێندکارانە، ڕێوڕەسمێکیان بەڕێوە برد.\n٨ گەلاوێژ: مانگرتن لە سنە\nبەئامانجی مەحکووم کردنی تاوانی شەهید کردنی شوانە سەید قادر و هاوخەمی و پشتیوانی لەخەڵکی مەهاباد و شنۆ، لەساعەت ١٢ نیوەڕۆوە، بۆماوەی ٣ سەعات هەڵسووڕاوانی سیاسی و مەدەنی لەشاری سنە، گردبوونەوە و مانگرتنێکیان لە بەرانبەر پارێزگاری سنە، بەڕێوە برد. لەو گردبوونەوەیەدا دروشمەکانی: “بکوژانی شوانە دەبێ بە ئاشکرا دادگایی بکرێن.” زیندانی سیاسی دەبێ ئازاد بکرێ” ، ” بێدەنگی راگەیەنە گشتییەکانی ئێران مەحکوومە” لە ژمارەیەک پلاکارد دەنووسرێ.\n٨ گەلاوێژ: بانە ڕاداپەڕێ\nڕۆژی ٨ گەلاوێژ، دانیشتوانی شاری بانە، پۆل پۆل دەڕژێنە سەرشەقامەکانی شار و بەدەم سروودی ئەی ڕەقیب و شەکاندنەوەی ئاڵای کوردستان و دانی دروشمی سیاسی، تاوانی هێزەکانی ئێران لە مەهاباد و شنۆ مەحکووم دەکەن و پشتیوانی خۆیان بۆ خەڵکی ڕاپەڕیوی ئەو شارانە دەردەبڕن. لە نێوان خەڵک و هێزەکانی رێژیمدا تیکهەڵچوون ڕوودەدا. ئەوڕۆژە دووکان و بازاڕەکانی شاری بانە دادەخرێن.\n٦ گەلاوێژ: چالاکیی تۆڵە ئەستینانە لە مەهاباد\nئێوارەی ڕۆژی پێنجشەممە ٦ گەلاوێژ، گروپێک لەهاوڕێیانی شەهید شوانە، بە تۆڵەی ئەو، لەمەیدانی” حەیوانان”، هەڵمەت دەبەنە سەر ٢ ئەفسەری گاردی تایبەت کەلەسەرکوتی خەڵکی ڕاپەڕیوی مەهاباد دا دەوریان ببوو و بەسزای مەرگیان دەگەیەنن. ناوی یەکێک لەو دوو ئەفسەرە” ڕەزا ئیسفەندیاری”، خەڵکی میاندواو دەبێ.\n٨ گەلاوێژ: گیرانی ١٠٠ کەس لە شاری بانە\nشەوی ٨ لەسەر ٩ی گەلاوێژ، لەپەلامارێکی هاوبەشی چەند دامەزراوەیەکی ئەمنیەتی دەوڵەتی داگیرکەر بۆسەر ماڵان، زیاتر لە ١٠٠ کوڕ و کچی لاوی دانیشتووی بانە بە تۆمەتی بەشداریی لە خۆپیشاندان دەگیرێن. دووکان و بازاڕی شار بەگشتی دادەخرێن.\n٩ گەلاوێژ: خۆپیشاندان لە بانە\nپاشنیوەڕۆی رۆژی ٩ گەلاوێژ، بۆڕۆژی دووهەم خۆپیشاندان لەبانە بەرپا دەبێ. ناوەندی خۆپیشاندانەکە فەلەکەی ناسراوبە ” جیهاد” دەبێ. لەم خۆپیشاندانەدا بە هۆی پەلاماری هێزەکانی رێژیمەوە، لە نێوان پەلاماردەران و خەڵکی خۆپیشاندەردا تێکهەڵچوون ڕوو دەدان لەلایەکی دیکەوە، کەسوکاری گیراوانی خۆپیشاندانی پێشوو، بە مەبەستی ئازاد کردنی گیراوەکانیان هەڵدەکوتنە سەرفەرمانداری بانە و شیشە و پەنجەرەکانی دەشکێنن و هێندێک لە کەلووپەلەکانی بەسەر یەکدا تێکدەدەن. لەلایەکی دیکەوە، بۆسزادانی ئەو دووکاندارانەی ڕۆژی پێشتر لە مانگرتنێکی گشتی دا، دووکان و بازاڕەکەیان داخستبوو، بەفیتی رێژیم، نارنجەکێک لەبەردەم پاساژی “خدری”، دەتەقێندرێتەوە.\n٩ گەلاوێژ: دامەزراندنی هێز، لەشاخەکانی بانە\nسەرلەبەیانی ڕۆژی ٩ گەلاوێژ، هێزی ئاسمانی سوپای پاسداران، لەشاخەکانی ” ئاڕبابا ” و ” بابۆس”، هیز دادەبەزێنن. لەپاش کۆتایی شەڕی عێراق ـ ئێران، ئەو دووشاخە هێزی نیزامی نەمابوو. ئامانج لەم بزاوتە نیزامییە، کۆنتڕۆڵ کردنی بارودۆخی شارەکە دەبێ.\n١٠ گەلاوێژ: مەریوان مان دەگرێ\nلەهەنگاوێکی یەکگرتوودا، بازاریانی شاری مەریوان، دووکانەکانیان دادەخەن و ماندەگرن. هێزە داگیرکەرەکانی ئێران، بەزانینی ئەم ڕووداوە، بەهەزاران کەسیان بۆ کۆنتڕۆل کردنی دۆخی ئەو شارە، دەڕژێنە سەرشەقام و مەیدان و چوار رێکانی مەریوان.\nهێزەکانی ڕێژیم ڕێگا لە هەرجۆرە لەدەوری یەک کۆبوونەوەیەکی خەڵک دەگرن.\n١٠ گەلاوێژ: سنە ڕادەپەڕێ\nهەربۆ ناڕەزایەتی دەردەبڕین لە شەهید کردنی ڕۆڵەی کورد شوانە سەید قادر و پشتیوانی دەربڕین لە خەڵکی ڕاپەڕیوی شارەکان، ژمارەیەکی بەرچاو لە دانیشتوانی شاری سنە بە پێشەنگی چالاکانی سیاسی و مەدەنی، بۆ خۆپیشاندانێکی هێمنانە دەجووڵێن. بەڵام هێزەکانی ڕێژیم پەلاماری خەڵکە کە دەدەن. بۆیە هەزاران کەس لێیان ڕادەپەڕن. لە نێوان خەڵک و هێزەکانی ڕێژیم دا تێکهەڵچوونێکی نابەرابەر ڕوودەدا. هێزەکانی ڕێژیم بە چەکی گەرم و سارد پەلاماری خەڵک دەدەن و جەماوەری ڕاپەڕیویش بەدار و بەرد و لەتە خشت بەرپەرچی پەلاماردەران دەدەنەوە. هەروەها خەڵکی ڕاپەڕیوی سنە، هەڵمەت دەبەنە سەرکۆمەڵێک بنکە و دامەزراوەی نیزامی و ئیداری و خەساری بەرچاویان لێدەدەن.\nلەم تێکهەڵچوونەدا ٥٠٠٠ هێزی داگیرکەر بۆ سەرکوتی خەڵکی ڕاپەڕیو دەڕژێنە شەقامەکانەوە. لەئاکامی پەلاماری هێزەکانی ڕێژیم و بەرگری خەڵکی بێچەکدا، ٢٠ ئەفسەر و سەربازی داگیر کەر بریندار دەبێ و ٦ کەس لە ڕٶڵەکانی کورد شەهید دەبن. هەروەها زیاتر لە ١٠٠ کەس لە خۆپیشاندەران لەلایان هیزەکانی دەوڵەتەوە، دەسگیر و ڕاپێچی گرتووخانەکان دەکرێن.\n١١ گەلاوێژ: مانگرتن و کەشی نیزامیی لە سنە\nهەر لە بەرەبەیانییەوە، هێلیکۆپتەرەکانی سوپای پاسداران بە ئاسمانی شاردا دەکەونە گەشت و سووڕانەوە. دووکان و بازاڕی شار دادەخرێن و بنەماڵە و کەسوکاری گیراوەکانی خۆپیشاندانەکەی ڕۆژی پێشوو، لەبەردەم ئیدارەی ئەماکن و دادگای ئینقیلاب دا، کۆدەبنەوە و خوازیاری ئازادیی گیراوەکانیان دەبن.\nلەلایەکی دیکەوە، ژمارەیەکی بەرچاو لە بریندارەکانی خۆپیشاندانی ڕۆژی ڕابردوو لەماڵان تیماردەکرێن.\n١٢ گەلاوێژ: سەقز ڕادەپەڕێ\nڕۆژی ١٢ گەلاوێژ، هەزاران کەس لە چین و توێژەکانی شاری سەقز، بەمەبەستی مەحکووم کردنی شەهیدکرانی شوانەی سەید قادر و هاودەنگی لەگەڵ خەڵکی ڕاپەڕیوی شارەکانی دیکەی کوردستان، بەمەبەستی خۆپیشاندانێکی هێمنانە دەڕژێنە سەرشەقامەکان. هێزەکانی ڕێژیم زۆر بەتوندی پەلاماری خەلکەکە دەدەن و بێجگەلە بە کارهێنانی چەکی سارد، تەقەی راستەوخۆ لە خەڵک دەکەن. لە پەلاماری هێزەکانی دەوڵەت بۆ سەر خەڵک، هێلیکۆپتەری شەڕکەر بەکار دێ و لەئاسمانی شارەوە، تەقە لەخەڵک دەکرێ. بێجگە لەوەش هێزەکانی رێژیم ژمارەیەک لەو خەڵکە لەسەر بینا بەرزەکانەوە فڕێ دەدەنە خوارەوە. خەڵکی ڕاپەڕیوی سەقز تەنیا بە بەرد و لەتە خشت بەرگریی لە خۆیان دەکەن. لەئاکامی پەلاماری هێزە داگیرکەرەکاندا، ٦ ڕۆڵەی کورد شەهید و زیاتر لە ٧٠ کەس بریندار دەبن. سەرکوتی توند و بێ بەزەییانەی هێزەکانی ڕێژیم، پاڵ بە جەماوەری ڕاپەڕیوەوە دەنێ تا هێندێک لە بنکە و بنیاتەکانی سەر بە ڕێژیم بەرهەڵمەتی خۆیان بدەن و بیانسوتێنن. زیاتر لە ٢٠ کەس لە هێزەکانی ڕێژیم بەبەردی خۆپیشاندەران بریندار دەبن.\n١٢ گەلاوێژ: ناوی شەهیدەکانی ڕاپەڕینی خەڵکی سەقز، ڕادەگەیەنرێ\nلە دوو راگەیەندراوی جیاوازدا پارتی ئازادیی کوردستان، ناوی ژمارەیەک لە شەهیدەکانی راپەڕینی سەقز بڵاودەکاتەوە.\n١٤ گەلاوێژ: مەهاباد تێهەڵدەچێتەوە\nئەمڕۆ، مەهاباد جارێکی دیکە مانگرتن و خۆپیشاندان بەخۆیەوە دەبینێ و دووکان و بازاڕەکانی شار دادەخرێن. لە پاشنیوەڕۆوە جارێکی دیکە خەڵکی شار بۆ خۆپیشاندان دەجووڵێن. لەسەعات ٨ی ئێوارەدا، خۆپیشاندان لەمەیدانی ئیستیقلال سازدەبێ و دەنگی دروشمی دژ بە ڕێژیم بەرز دەبێتەوە، هیزەکانی ڕێژیم لە قوتابخانەی ” حسن زادە” ەوە، بەمەبەستی بڵاوەپێکردن بە خۆپیشاندەران تەقەی هەوایی دەکەن. لە نێوان خەڵک و هێزەکانی ڕێژیمدا، لە چەند شوێن تێکهەڵچوون ڕوودەدا.\n١٤ گەلاوێژ: خۆپیشاندان وتێکهەڵچوون لە جوانڕۆ\nشەوی١٤ لەسەر ١٥ی گەلاوێژ، ژمارەیەکی بەرچاو لە لاوانی جوانڕۆ بۆ پشتیوانی لە شارە راپەڕیوەکانی کوردستان، لە گۆڕەپانی بەناو” بەسیج” و شەقامی ناسراو بە تاڵەقانی، خۆپیشاندان ساز دەکەن. هێزەکانی ڕێژیم پەلاماری خۆپیشاندانەکە دەدەن. خۆپیشاندەران لێیان وەدەست دێن و بەرپەرچیان دەدەنەوە. خۆپیشاندەران هەروەها، چەند شوێنی دەوڵەتیی بەرهەڵمەت دەدەن. ژمارەیەک لە خۆپیشاندەران لەلایان هێزەکانی دەولەتی داگیرکەرەوە دەگیرێن و ڕەوانەی گرتووخانەکان دەکرێن.\n١٥ گەلاوێژ: ٤ لایەنی سیاسی بەیاننامەیەکی هاوبەش دەردەکەن\nبەمەبەستی هاوخەمیی دەربڕین لەگەڵ پارتی ئازادیی کوردستان و دەربڕینی پشتیوانی لە ڕاپەڕینی ڕۆژهەڵات، ٤ لایەنی سیاسی باکوور و ڕۆژاوای کوردستان سەردانی سەرکردایەتی پارتی ئازادیی کوردستان دەکەن و بەیاننامەیەکی هاوبەش پێکەوە دەردەکەن.\nپارتی دیموکراتی کوردستان باکوور، پارتی دیموکراتی کورد لە سووریا(ئەلپارتی)، پارتی یەکێتی کورد لە سووریا و پارتی یەکێتی دیمۆکرات کورد لە سووریا – یەکێتی، لەو بەیاننامە هاوبەشەیاندا دەڵێن:” ئێمە ئەو پارت و لایەنە سیاسییانەی ئەم ڕاگەیاندراوە هاوبەشەمان دەرکردوە، وێڕای سەرەخۆشی لە بنەماڵەی شەهید شوانە و پارتی ئازادیی کوردستان و گەلی کورد، ئەو تاوانە بەتوندی مەحکووم دەکەین و پشتیوانی خۆمان لەگەلەکەمان لە رۆژهەڵات و لەو ڕابوونە مەزنە رادەگەیەنیین.” ئەوان هەروەهالە کاتێکدا کە هێزەکانی رۆژهەڵاتی کوردستان خۆیان خەمساردن دەڵێن:” ئێمە پارت و لایەنە سیاسییەکانی باکوور و ڕۆژاوای کودرستان داوا لە هێز و لایەن و کەسایەتییە نەتەوەییەکانی ڕۆژهەڵاتی کوردستان دەکەین هەرچی زووتر بەڕێکەوتنی برایانە و پێکهێنانی بەرەیەکی کوردستانی بەدەنگ و ڕاپەڕینی گەلەوە بچن.”\n١٦ گەلاوێژ: مانگرتنی گشتی لە کوردستان\nئەمڕۆ، لە هەنگاوێکی یەکگرتووانەدا، شارەکانی مەهاباد، بۆکان، پیرانشار، سەردەشت، سەقز و مەریوان، دووکان و بازاڕیان داخراوە بوو و نەچوونە سەرکار.\n١٦ گەلاوێژ: پارتی ئازادیی کوردستان داوای هەرێمی دژە فڕین و هێمن لە un دەکا\nلەنامەیەکی سەرئاواڵەدا بۆ کووفی عەنان سکرتێری گشتی un و جەلال تاڵەبانی سەر کۆماری عێراق و مەسعود بارزانی سەرۆکی هەرێمی کوردستان، حسەین یەزدانپەنا سکرتیری پارتی ئازادیی کوردستان، داوای “ناوچەیەکی دژە فڕین و هێمن بۆ کورد” لە ڕۆژهەڵاتی کوردستان دەکا.\nسکرتێری پارتی ئازادیی کوردستان لەو نامەیەدا دەڵێ: ” ڕۆژهەڵاتی کوردستان کراوەتە کوشتارگە. گەلی کورد داوای رزگاریی و مافەکانی مرۆڤ و ڕزگاریی لە تیرۆری کۆماری ئیسلامی دەکا. تادرەنگ نەبووە و پشێوی هەموو ڕۆژهەڵاتی ناوەڕاستی نەگرتووەتەوە، ماشێنی تێرۆر و کوشتاری کۆماری ئیسلامی لە کوردستان دوور بخەنەوە. دیاریکردنی ناوچەیەکی دژە فڕین و هێمن بۆ حاڵەتی بۆ باشووری کوردستان ، ژێر دەسەڵاتی بەعس دیاریکرابوو، پێویستییەکی حاشا هەڵنەگرە. بەپەرۆشەوە تکاتان لێ دەکەین بە خستنە ڕووی ئەو مەترسییە مەزنە بۆ بەردەمی ئەنجوومەنی ئاسایشی ڕێکخراویی نەتەوە یەکگرتووەکان. دەوڵەتانی هاوپەیمانی دژی تێرۆر لە عێراق، ڕێگا مەدەن ئەنفال، کیمیا باران و ژینۆسایدی ١٢٨٠٠٠ کوردی ساڵەکانی ١٩١٦ ـ ١٩١٥ (بە دەستی هێزەکانی ڕووس و ئەرمەن و بە پیلانی سیاسەتڤانانی ترک) لە ڕۆژهەڵاتی کوردستانیش بەدەستی کۆماری تێرۆریستی ئیسلامی دووپات بکرێتەوە. کورد خوازیاری دوورخستنەوەی ماشێنی تێرۆری کۆماری ئیسلامی لە کوردستانە. بەدیاریکردنی ناوچەیەکی” دژە فڕین و هێمن” بۆ پاراستنی کورد لە هێزەکانی کۆماری ئیسلامی، کوردستان و ڕۆژهەڵاتی ناوەڕاست لە تێرۆریستان بپارێزن.”\nهەر لە پێوەندی لەگەڵ پێویستی هەریمی دژە فڕین و هێمن بۆ ڕۆژهەڵاتی کوردستان، نووسەر و ڕووناکبیری نەتەوەیی بەڕێز ئەیوب ئەیووبزادە، لە تویی بابەتێک دابەناوی ” گرینگی و پێویستی هەرێمی پاراستن و دژە فڕین لە ڕۆژهەڵاتی کوردستان” بە ئاماژە بە ڕاپەڕینی ڕۆڵەکانی کورد لە شارەکانی ڕۆژهەڵاتی کوردستان و خستنە ڕووی روانگەی نەتەوەیی بۆ بارودۆخی کورد لە ڕۆژهەڵاتی کوردستان، ئەو پرسە شیی دەکاتەوە.\n١٧ گەلاوێژ: خۆپیشاندان و تێکهەڵچوون لە کامیاران\nژمارەیەکی بەرچاو لە دانیشتوانی شاری کامیاران، خۆپیشاندانێکی چەند سەعاتی وەڕێدەخەن. لەو خۆپیشاندانەدا، دژ بە ڕێژیم و تاوانی هێزە داگیرکەرەکان لە کوردستان، دروشم دەدرێ. هێزەکانی ڕێژیم وەک شارەکانی دیکە، پەلاماری خۆپیشاندەران دەدەن و خۆپیشاندەرانیش لێیان وەدەست دێنەوە. تێکهەڵچوونەکە برینداری لەهەر دوو لاوە لێدەکەوێتەوە. هەروەها ژمارەیەک لە خۆپیشاندەران دەگیرێن و ڕاپێچی گرتووخانەکان دەکرێن.\n١٨ گەلاوێژ: سووڕانەوەی هێلیکۆپتەری شەڕکەر لە ئاسمانی ورمێ\nبۆ پێشگیری کردن لەهەستانی کوردان لە ورمێ و کۆنتڕۆڵی بارودۆخەکە هاوکات لە ئاسمان و زەوییەوە، لە پێشنیوەڕۆوە هێزەکانی دەوڵەتی داگیر کەر دەکەونە جموجۆڵەوە. لە ئاسمانی شارەوە، چەند هێلیکۆپتەر دەسوڕێنەوە وە دەور لێدەدەن و لە ناو شاریشدا، هێزەکانی ڕێژیم لە شەقام و گۆڕەپانەکان بە گشتی و گەڕەکە کوردنشینەکان بە تایبەتی دامەزراون. بە دیوارە کانی شارەوە، دروشمی دژی دەوڵەتی بەرچاو دەکەون.\n١٨ گەلاوێژ: کرماشان لە دۆخی هەستاندایە\nکرماشان بۆ خۆپیشاندان دەکەوێتە جموجۆڵەوە. هەزاران شەونامە لە شەقام و گەڕەکەکان بڵاو دەکرێنەوە کە تێیدا بانگەوازی خۆپیشاندان و مانگرتن دەکرێ. کاربەدەستان و هێزەکانی ڕێژیم بۆ پێشگیری لە هەستانی خەڵک، لەئامادە باشی و ڕەچاوکردنی ڕێوشوێنی تایبەتدان. ڕۆژنامەی” جمهوری اسلامی” لە ژمارەی ئەو ڕۆژیدا لەم پێوەندییەدا دەنووسێ:” لە درێژەی ئەو نا ئارامیانەی کە بە بەرنامە و هاندانی کەسانی دژی شۆڕش ڕوودەدەن، ئەو کەسانە نیازی گوێزانەوەی نائارامییەکان بۆ کرماشانیان هەیە و ژمارەیەک ڕاگەیانراویان لە ئاستی کرماشاندا بلاو کردۆتەوە.”\nتێبینی: کەڵکوەرگرتن لە زانیارییەکانی ئەم رۆژمێرە تەنیا بە ئاماژە بە سەرچاوەکەی ئازادە.


هاتنى مانگى ڕەمەزان وە کۆتایی هاتنى چۆن دەست نیشان دەکرێت؟: ماڵپەڕی وەڵامەکان\nڕۆژووحوکم و ئادابەکانى ڕۆژووهاتنى مانگى ڕەمەزان وە کۆتایی هاتنى چۆن دەست نیشان دەکرێت؟\nهاتنى مانگى ڕەمەزان وە کۆتایی هاتنى چۆن دەست نیشان دەکرێت؟\nیەکەم : هاتنى مانگى ڕەمەزان\nكاتی هاتنی مانگی ڕه‌مه‌زان ده‌س نیشان ده‌كرێت به‌بینینێكی حه‌قیقی كه‌دڵنیا بیت له‌بینینی ، یاخود شایه‌تی دانی كه‌سێك یاخود زیاتر به‌مه‌رجێك ڕاستگۆ وعه‌دل بن وشایه‌تی ئه‌وه بده‌ن كه‌به‌چاوی خۆیان مانگیان بینیوه ، جا ئه‌گه‌ر بۆ خۆت نه‌تبینی وكه‌سێكی ڕاستگۆش نه‌بوو شایه‌تی ئه‌وه بدات کە مانگی بینیوه ، ئه‌وا ئه‌و ڕۆژه‌ش هه‌ر حسابی مانگی شه‌عبانی بۆ ده‌كرێت و وا حساب ده‌كرێت كه (30) مانگی شه‌عبانه ، به‌م پێیه‌ش هاتنی مانگی ڕه‌مه‌زان به‌یه‌كێك له‌م دوو شته جێگیر ده‌بێت :\nیه‌كه‌م : بینینی مانگی ڕه‌مه‌زان هه‌رچه‌ند ته‌نها كه‌سێكیش بینیبێتی به‌مه‌رجێك ڕاستگۆ وجێی سیقه و عادل و دادپەروەر بێت . (1)\nدووه‌م : ته‌واو كردنی مانگی شه‌عبان ، واته : هه‌ركه (30) ڕۆژ له‌مانگی شەعبان ته‌واوكرا ئه‌وا ڕه‌مه‌زانه هه‌رچه‌نده مانگی ڕه‌مه‌زانیش نه‌بینرابێت .\nدووەم : مانگى ڕەمەزان ته‌واو ده‌بێت به :\nیه‌كه‌م : یان بینینی مانگی شه‌وال هه‌رچه‌نده دوو كه‌سی ڕاستگۆ و جێی سیقه‌ش بن ، واته : بۆ ته‌واو بوونی مانگی ڕه‌مه‌زان پێویسته دوو كه‌سی ڕاستگۆ شایه‌تی ئه‌وه بده‌ن كه مانگی شه‌والیان بینیوه .\nدووه‌م : یاخود ته‌واو كردنی مانگی ڕه‌مه‌زان ، واته : هه‌ركه (30) ڕۆژ له‌ڕه‌مه‌زان تێپه‌ڕی ئه‌وا ته‌واو ده‌بێت هه‌رچه‌ند مانگی شه‌والیش نه‌بینرابێت .\nجا ئه‌وه‌ی جێگای تێبینی وهه‌ڵوێسته له‌سه‌ركردنه بۆ هاتنی مانگی ڕه‌مه‌زان گه‌ر یه‌ك كه‌سی ڕاستگۆش شایه‌تی بدات لێی وه‌رده‌گیرێت ومانگی ڕه‌مه‌زانی پێ سابت ده‌بێت ، به‌ڵام بۆ ته‌واو بوونی پێویسته دوو كه‌سی ڕاستگۆ وجێی سیقه شایه‌تی ئه‌وه بده‌ن كه‌مانگی شه‌والیان بینیوه ئه‌و كات لێیان وه‌رده‌گیرێت وبڕیاری ئه‌وه ده‌درێت مانگی ڕه‌مه‌زان كۆتایی هاتووه .زاد المعاد لابن القيم، 2/38-50 .\nچی بەو کەسانە دەڵێن کە لەبەر تەمبەڵى ڕۆژوو ناگرن ؟ ئەگەر کەسێک بە بێ هیچ عوزرێک ڕۆژوو نەگرێ حوکمى چیە؟ ئەگەر ئافرەت لەدواى بانگى بەیانى لە بێ نوێژی پاك ببێتەوەوە ئایە ئەو ڕۆژەی بۆ ئەژمێردرێت؟ تەماشا کردنی فلیم و دراما و یاری کۆنکان لە مانگى پیرۆزى ڕەمەزان حوكمی بەڕۆژووبون چی یە بەشێوەیەكی گشتی لە ڕەمەزاندا؟\nسەردان: ٧٨٩ بەش: حوکم و ئادابەکانى ڕۆژوو\nپرسیاری دواتردروستە لە یەک کاتدا حەج بۆ دوو کەس بکەى؟پرسیاری پێشترئایا خوشکی خێزان بەمەحڕەم ئەژمار دەکرێت ؟


چیرۆک و بەسەرهات | ماڵپەری قورئانی پیرۆز\nوەفاتی عمری كوڕی عبدالعزیز..چيرۆك\nنووسينى/هارون نوح طه/كتێبخانه‌ى محوى///فاگمه ی كچی عبدالملك ی كوڕی مەڕوان كە خێزانی عمری كوڕی عبدالعزیز بوو دەڵێ: گوێم لە عمر بوو دەیووت لەو نەخۆشیەی كە تێیدا وەفاتی كرد (ئەی خوایە مردنی من وون بكە لە پێش چاوی ماڵ‌و خێزانم ئەگەر یەك سعاتیش بێت)\nئەی معتصم بە هانام وەرە...چيرۆك\nنووسينى /هارون نوح طه/كتێبخانه‌ى محوى ///لە سەردەمی خەلافەتی (معتصم بالله) جەنگێك دروست بوو لە نێو موسڵمانەكان‌و ڕۆمەكان. ئافرەتێكی موسڵمان بە دیل گیرا لە لایەن ڕۆمەكان. ئافرەتەكە هاواری كرد كە هەموو دڵێكی دەهەژاند.\nنووسينى/هارون نوح طه/ كتێبخانه‌ى محوى///موقاتیلی كوڕی صالح دەڵێ: چوومە لای زانای لە خوا ترس‌و پایە بەرز حمادی كوری سلمە بینیم هیچی لە ماڵ دا نی یە جگە لە حەسیرێك نەبێ كە لەسەری دانیشتبوو.\nچونكە تۆ كاتی موسلمانانت بەزایە داوە..چيرۆك\nنووسينى /هارون نوح طه/كتێبخانه‌ى محوى///(ڵانَّكَ ضعیت وقت المسلمین)پیاوێك هاتە بەر دەرگای ماڵی خەلیفە أبو جعفری منصور ووتی: ئەگەر خەلیفە مۆڵەتم بداتێ بێمە لای بۆ ئەوەی هەندێ لە گەمە‌و یاری‌و ئازایەتی خۆمی پێ نیشان بدەم.\nبەڵگە لەسەر خوا...چيرۆك\nنووسينى/هارون نوح طه/كتێبخانه‌ى محوى///پیاوێك بە ئیمامی جعفری سادقی ووت: بەڵگە لەسەر خوا چی یە؟ بەڵام باسی (عالم و كیفیە وجوهر)م بۆ مەكە.\nمیراتی پێغەمبەر (درودی خوای لەسەر بێت)..چيرۆك\nنووسينى /هارون نوح طه/كتێبخانه‌ى محوى///أبو هریرە (ڕەزای خوای لێ بێت) ڕۆژێك لە بازاڕ دەسوڕایەوە بینی خەڵك خۆیان سەرقاڵ كردووە بە دونیاو هەر یەكە خەریكی كارێكن لەم بازاڕەدا.\nئایا تۆ ڕەوشتی من هەڵناگری ئەی عثمان؟...\nنووسينى /هارون نوح طه/كتێبخانه‌ى محوى///عثمانی كوڕی مضعون (ڕەزای خوای لێ بێت) لەگەڵ ئەوەی كە زۆر دەوڵەمەندو زەنگین بوو پشتی لە دونیاو خۆشیەكانی كردبوو. بەردەوام بەڕۆژوو دەبوو شەوی بە بێداری دەبردە سەر‌و نەدەخەوت.\nدەبێ ژنەكەت بچێتە مزگەوت..چيرۆك\nنووسينى /هارون نوح طه/كتێبخانه‌ى محوى///جارێكیان هارون الرشید دەم‌و چاوی گۆڕا لە خێزانەكەی تووڕەیی‌و ناكۆكی دروست بوو لە نێوانیان.\nچ كاتێ خەڵكتان كردووە بە كۆیلە كەچی بە ئازادی لە دایك بوون..چيرۆك\nنووسينى /هارون نوح طه/كتێبخانه‌ى محوى ///عەمری كوڕی عاص والی بوو لە مصر كوڕێكی هەبوو. ڕۆژێك پێش بڕكێی لەگەڵ یەكێ لە مسریەكان كرد بە ئەسپەكەی. میسریەكە سەركەوت بەسەر كوڕی والی.\nسوێند بە خوا تۆ لە (عمر) ی كوڕی خەتتاب باشتری...چيرۆك\nنووسينى /هارون نوح طه/كتێبخانه‌ى محوى///عمری كوڕی خطاب لەسەردەمی خەلافەتی خۆی شەوێك دەردەچێ بۆ دەرەوی شار هەواڵی خەڵك وەردەگرێ. دەبینی ڕەشماڵیك لە دووری سێ میل ئاگریان داگیرساندووە.\nچاكەكانت بە دیاری بۆمن هێناون... چيرۆك\nنووسينى /هارون نوح طه /كتێبخانه‌ى محوى///كابرایەك بە شێخ حەسەنی بەسری ووت: فلان ی كوڕی فلان بە خراپە باسی تۆی كردو غەیبەتی كردی. ئەویش هەستا یەك تەبەقە حەڵوای بۆ كابرا نارد. ووتی: ئەمە بەبۆنەی چی یە؟\nفەرموی هەواڵم پێ گەیشتووە كە جەنابت چاكەكانی خۆت بە دیاری بۆمن ناردوون منیش دەمەوێ وەكو وەفا داریەك تۆڵەت بۆ بكەمەوە\nهەندێ لە ڕەوشتەكانی ئیمامی عمر..چيرۆك\nنووسينى/هارون نوح طه//كتێبخانه‌ى محوى///ئیمامی عمر (ڕەزای خوای لێ بێت) بەردەوام لە ترسی خوا دەگریا كە سەیرت دەكرد لەسەر كوڵمەكانی وەكو جۆگەی بچوك دوو هێڵی پێدا هاتبونە خوارێ لەبەر زۆر گریان.\nلە كاری دەوڵەت تەواو دەبوو چراكەی دەكوژاندەوە..چيرۆك\nنووسينى /هارون نوح طه//كتێبخانه‌ى محوى///ئیمامی عمر وەكو خەڵك بە سادەیی دەژیا وەكو خەڵك چرای دادەگیرساند بە شەو كە ئیش‌و كاری دەوڵەتی لەبەر ڕادەپەڕاند.\nگوێ بگرن‌و گوێ ڕایەڵ بن...چيرۆك\nنوسينى / هارون نوح طه/كتێبخانه‌ى محوى///كاتێ هەندێ قوماش هات لە یەمەن بە داد پەروەری دابەش كرا لە سەر موسلمانان. ئیمامی عمریش پارچەیەكی گەورەتری لەبەر كرد كە زیاتر بوو\nداد پەروەری ڕاستەقینە...چيرۆك\nنووسينى /هارون نوح طه /كتێبخانه‌ى محوى///ئیمامی عمر ئەسپێكی لە كابرایەك كڕی لەوكاتەی كە خەلیفەی موسلمانان بووە. ئیمامی عمریش كەمێ لە فرۆشیارەكە بە دووركەوتەوە سواری ئەسپەكە بوو بۆ ئەوەی تاقی بكاتەوە


ئەمەریکا 12 مەرج بۆ لابردنی سزاکانی سەر ئێران دادەنێت – Peshmergekan\nمایک پەمپـێو وەزیری دەرەوەی ئەمەریکا ئەمڕۆ لە وتارێکدا سیاسەتی نوێی واشنتنی بەرامبەر ئێران خستە ڕوو و گوتی ئەو وڵاتە بووەتە مایەی ناسەقامگیری لە ڕۆژهەڵاتی ناوەڕاست و ئەگەر واز لە سیاسەتە دوژمنکاریـیەکانی نەهێنێت، ئەوا قورسترین سزای بەسەردا دەسەپـێنرێت.\nگوتیشی چیتر واشنتن لە بارەی ڕێکەوتنی ناوکی وتووێژ ناکات، بەڵکو کۆمەڵێک داواکاری هەن کە دەبێت ئێران جێبەجێان بکات تاوەکو ئەمەریکا لە بەرامبەریدا هەڵوێستی بگۆڕێت. داواکاریـیەکانیش:\nیەکەم: دەبێت ئێران تەواوی ڕەهەندە لەشکریـیەکانی سیستەمی ناوکی خۆی ئاشکرابکات و بەردەوام ڕێگە بە ئاژانسی نێودەوڵەتی وزەی ئەتۆم بدات پـشکنین بکات.\nدووەم: پـیتاندنی یۆرانیۆم ڕابگرێت و هەوڵ نەدات کار لەسەر پـلۆتۆنیۆم بکات و ڕیاکتەری ناوکی دابخات ئەوەی بە ئاوی قورس کاردەکات.\nسێـیەم: مۆڵەتی بێ سنوور بە ئاژانسی نێودەوڵەتی وزەی ئەتۆم بدات لەوەی دەستی بگات بە هەموو دەزگا ناوکیـیەکان، بە لەشکری و نا لەشکریشەوە.\nچوارم: سنوورێک دابنێت بۆ بڵاوکردنەوەی موشەکی بالیستی و هەڵدانی ئەو موشەکانەی دەکرێت کڵاوەی ناوکیان لێببەسترێن.\nپـێنجەم: ئازادکردنی هاوڵاتیانی ئەمەریکایی و هەموو هاوڵاتیانی وڵاتانی هاوپەیمان.\nشەشەم: سنوورێک دابنێت بۆ پـشتیوانیکردن لە گروپە تێرۆرستیـیەکان لە ڕۆژهەڵاتی ناوەڕاستدا، وەکو حزبوڵڵا و بزوتنەوەی حەماس و جیهادی ئیسلامی.\nحەوتەم: ڕێز لە حکومەتی عێراق بگرێت و ڕێگەبدات چەکداماڵینی ملیشیا شیعەکان بکرێت.\nهەشتەم: سنوورێک بۆ پشتیوانیکردنی حوثیـیەکان دابنێت و کاربکات بۆ گەیشتن بە چارەسەرێکی سیاسی لە یەمەن.\nنۆیەم: کشانەوە لە سوریا و کشانەوەی فەرماندەکانی لەوێ.\nدەیەم: دانانی سنوورێک بۆ پـشتیوانیکردنی لە تاڵیبان و قاعیدە و ڕێکخراوی دیکەی تێرۆرستی لە ئەفغانستان.\nیازدەهەم: دانانی سنوورێک بۆ پشتیوانیکردن لە فەیلەقی قودسی سوپای پاسداران، ئەوەی پشتیوانی لە تێرۆرستان دەکات لە جیهاندا.\nدوازدەهەم: دانانی سنوورێک بۆ ئەو ڕەفتارانەی جێی هەڕەشەن بۆ سەر دراوسێـیەکانی کە زۆربەیان هاوپەیمانی ئەمەریکان، ئەمەش مەسەلەی هەڕەشەی وێرانکردنی ئیسرائیل و لەناوبردنی دەگرێتەوە وە هەروەها هەڵدانی موشەک بۆ سەر سعودیـیە و ئیمارات و هەڕەشەکردن لە هاتوچۆی دەریایی و هێرشی ئەلیکترۆنی.\nسەرچاوە: دەنگی کوردی ئەمریکا


ده‌ستوورێک بۆ سته‌مکاری..!! – Denegkan\nده‌ستوورێک بۆ سته‌مکاری..!!\nپه‌رله‌مانی هه‌رێمی کوردستان به "زۆرینه"یه‌کی ملهوڕ ده‌ستوورێکی بۆ هه‌رێمی کوردستان په‌سندکرد. له‌م وتاره‌دا به پێویستی نابینم شرۆڤه‌ی ئه‌وه بکه‌م که؛ بۆچی دوای هه‌ژده ساڵ له‌حوکمڕانییه‌کی سته‌مکارانه‌ی بێ ده‌ستووری و بێ یاساییدا، ئێستا له‌ئانوساتی هه‌ڵبژاردنێکدا که هه‌ر له‌سه‌ره‌تاوه بۆته جێی گومان و ره‌وایه‌تی و شه‌فافیه‌ته‌که‌یشی که‌تۆته ژێر پرسیاره‌وه، وا به‌په‌له‌پڕوزێ ده‌قێکی بێسه‌روبه‌ر و هه‌ڵبزڕکاوی به‌ناوی "ده‌ستوور"ه‌وه په‌سند‌کرد؟!. چونکه که‌م تا زۆر هۆکاره‌که‌ی ده‌زانرێت. هه‌روه‌ها خۆم ناخه‌مه ناو ئه‌وجۆره مشتومڕه‌وه که ده‌سه‌ڵات به‌ئه‌نقه‌ست درووستی کردووه، که پووخته‌که‌ی ئه‌مه‌یه:" یان ده‌بێت ئه‌م ده‌ستووره به‌م حاڵه‌یه‌وه په‌سند بکه‌یت، یانیش تۆ دژی ئه‌وه‌ی که هه‌رێمی کوردستان ده‌ستووری هه‌بێت و تۆ دووژمنی کورد و کوردستانی…!!" هه‌ڵبه‌ته ئه‌مجۆره مشومڕه خۆی شێوازێکی دیماگۆگی و چه‌نه‌بازییانه‌ی کۆنی ده‌سه‌ڵاته که‌وا هه‌ژده ساڵه به مه‌به‌ستی شاردنه‌وه‌ی راستینه‌ی سته‌مکارانه‌ی خۆی په‌یڕه‌ویکردووه. ئه‌گه‌رنا کێ بێ حه‌زنه‌کات خاوه‌نی ده‌ستووربین؟! ته‌نانه‌ت هه‌بوونی ده‌ستوورێکی دیموکراتی مافپه‌روه‌ر و ئازادیخواز بۆ ئێمه‌ی گه‌لی کورد له‌باشووردا، له‌ساڵی 1991وه تاوه‌کو ئێستاش، پێداویستییه‌کی هه‌ره ژیانیی و ده‌ستلێبه‌رنه‌دراو بووه، به‌ڵام ئه‌وه هێزه ده‌سه‌ڵاتداره‌کان بوون تاکو ئێستا نه‌یانهێشتووه ببینه خاوه‌ن ده‌ستوور، نه‌ک ئه‌وانه‌ی ئه‌مڕۆ ده‌ستوورێکی به‌م ناوه‌رۆک و شێوه‌یه ره‌خنه ده‌که‌ن و په‌سندی ناکه‌ن.\nبێگومان ئه‌وه‌ی زۆر گرنگه قسه‌ی له‌سه‌ر بکرێ ئه‌وه‌یه؛ که ئه‌م ده‌ستووره، به‌م ده‌قه‌ی ئێستایه‌وه، ئه‌گه‌ر هه‌ژده ساڵ پێش ئێستاش بخرابایه‌ڕوو، ته‌نانه‌ت دوای هه‌ڵبژاردنیش هه‌رهێزێکی تری ناو په‌رله‌مان بیخاته‌ڕوو، هه‌ر شایسته‌ی په‌سندکردن نه‌ده‌بوو و ئێستاش هه‌ر شایسته‌ی په‌سندکردن نییه و ناکرێ به "ده‌قێکی ده‌ستووری" هه‌ڵیبسه‌نگێنین. هه‌ڵبه‌ته نه‌ک له‌به‌رئه‌وه‌ی هه‌ردوو زلحزبی ده‌سه‌ڵاتداری پاوانخواز، که هیچ ره‌وایه‌تییه‌کی جه‌ماوه‌ری و ده‌ستووری و یاساییان نییه، ئه‌و ده‌ستووره‌یان داڕشتووه و چه‌ند کلکه حزبێکی وابه‌سته‌یان و چه‌ند حزب و لایه‌نێکی ئیسلامیش به "به‌ڵێ" ده‌ستیان بۆ به‌رزکرده‌وه، له‌به‌ر ئه‌و هۆکارانه نا. به‌ڵکو له‌به‌رئه‌وه‌ی ئه‌و ده‌قه به‌ناوده‌ستوورییه به‌تاڵه له‌هه‌موو فه‌لسه‌فه‌یه‌کی مافپه‌روه‌ری و ئازادی و دادپه‌روه‌ری، له‌وه‌ش مه‌ترسیدارتر ئه‌وه‌یه؛ له‌پشت ئه‌و ده‌ستووره‌دا مه‌ترسیدارترین "فه‌لسه‌فه‌ی سته‌مکاری" خۆی مه‌ڵاسداوه و له‌میانه‌ی په‌سندکردنیدا چاوه‌ڕێی خۆ به‌ڕه‌واییکردن و خۆ به‌ده‌ستووریکردنه. بۆیه ئه‌م ده‌ستووره له‌هه‌موو ئانوسات و سه‌رده‌مێکدا، هه‌ر هێز و لایه‌نێکێش خاوه‌نداری لێبکات بابیکات، به‌ڵام دیسان هه‌ر شایسته‌ی په‌سندکردن نییه و پێویسته به‌ته‌واوی ره‌تبکرێته‌وه. به‌ڕاستی کاتێک ئه‌م ده‌ستووره‌م خوێنده‌وه، ئه‌وه‌م به‌ڕوونی له‌لا ئاشکرابوو که ناکرێ ئه‌مه به‌ده‌قێکی ده‌ستووری له‌قه‌ڵه‌م بده‌ین. چونکه باوه‌ڕناکه‌م نووسراوێک هه‌بێت له‌دنیادا، له‌کۆن و نوێدا، هاوشێوه‌ی ئه‌م نووسراوه بێت و پێی بگووترێت (ده‌ستوور)!!. بێ زێده‌ڕۆیی، به‌راستی ئه‌مه نه له‌ڕووی ناوه‌رۆک و نه له‌رووی فه‌لسه‌فه‌ی حقوقی و یاساییه‌وه و نه له رووی داڕشتنیشه‌وه، له‌ده‌ستوور ناچێت. چونکه هیچ مه‌رجێکی ده‌ستووری تێدا نییه. ده‌توانم مادده به مادده ئه‌وه ده‌ستنیشان بکه‌م که له‌به‌رامبه‌ر هه‌ر مادده‌یه‌ک و بڕگه‌یه‌ک مادده و بڕگه‌یه‌کی ناکۆکی له‌به‌رامبه‌ردا هه‌یه. ئیدی ده‌ستووری چی!!. له‌کاتی خوێندنه‌وه‌ی ئه‌و ده‌ستووره‌دا ده‌مویست ئه‌و مادده و بڕگه و ده‌سته‌واژانه‌ی که‌وا له‌رووی فه‌لسه‌فه‌ی یاسایی و حقوقی و شێوازی داڕشتنه‌وه هه‌ڵه‌ن یان که‌موکوڕییان تێدایه خه‌تی سووریان به‌ژێردا بهێنم یان ره‌نگیان سوور بکه‌م، تا پاشان رای خۆمی له‌سه‌ر بده‌م. به‌ڵام له‌کاتی خوێندنه‌وه‌یدا ده‌بوایه ره‌نگی سه‌رجه‌م مادده و بڕگه و ده‌سته‌واژه‌کان سووربکه‌م یان خه‌تی سووریان به‌ژێردا بهێنم..!! بۆیه من وه‌ک تاکێک سه‌رجه‌م ده‌ستووره‌که ره‌تده‌که‌مه‌وه. چونکه هه‌رگیز ناکرێت ده‌ستوورێک له‌بناخه‌وه، له ناوه‌رۆک و داڕشتنه‌وه هه‌ڵه و سه‌قه‌ت و بێسه‌روبه‌ر و بێناوه‌رۆک بێت هه‌موار بکرێته‌وه. من بیر له‌وه ده‌که‌مه‌وه کێ ده‌توانێت ئه‌م ده‌ستووره هه‌موار بکاته‌وه؟ چ لیژنه‌یه‌کی یاسایی بلیمه‌ت یان چ په‌رله‌مانێکی به‌توانا و کارای دیموکراتی ده‌توانێت ئه‌م ده‌ستووره به‌قازانجی گه‌ل و دیموکراتییه‌ت هه‌مواری بکاته‌وه..؟! به‌راستیش راستیان گووتووه:" به‌ردێک نه‌زان بیخاته گۆمێکه‌وه به هه‌زار زانا ده‌رناهێنرێت" منیش ئه‌وه‌ی ده‌خه‌مه‌سه‌ر که "ده‌ستوورێک سته‌مکاران بینووسنه‌وه مه‌گه‌ر ته‌نیا به که‌سانی دیموکراتخواز و ئازادیخوازی مافپه‌روه‌ر بتوانن سه‌رله‌به‌ری بگۆڕن و له‌بری ئه‌و ده‌قه ده‌قێکی تری ده‌ستووری دیموکراتی ئازادیخوازی مافپه‌روه‌ر بنووسنه‌وه. هه‌رچه‌نده ئه‌وانه‌ی ئه‌و ده‌ستووره‌یان نووسیوه و پشتیوانیان لێکردووه به نه‌زانی نه‌یانکردووه، به‌ڵکو هه‌م بۆ پاراستنی خۆیان و به‌رژه‌وه‌ندییه‌کانیان و هه‌میش بۆ ئه‌وه‌ی به‌رده‌وامی به‌و بۆشاییه یاسایی و ته‌مومژییه یاساییه بده‌ن که هه‌ژده ساڵه له‌ئارادا هه‌یه، هه‌میش تاکو سته‌مکاری خۆیان به‌م ده‌ستووره ره‌وا و یاسایی بکه‌ن، تا که‌س نه‌توانێت له‌داهاتوودا له‌رووی یاساییه‌وه زه‌فه‌ریان پێببات، ئه‌مجۆره ده‌ستووره‌یان داڕشتووه و به په‌له په‌سندکردنیان دا.\nخاڵی هه‌ره گرنگ ئه‌وه‌یه که ئه‌م "ده‌ستوور"ه ده‌قێکه ته‌واو به‌تاڵه له‌سه‌رجه‌م بنه‌ما و پێوانه‌کانی مافپه‌روه‌ری و ئازادی و دادپه‌روه‌ری و یه‌کسانی و دیموکراتی. چونکه له‌بنه‌ڕه‌تدا بۆ به‌رگریکردن و چه‌سپاندن و ده‌سته‌به‌رکردنی ئه‌و به‌هایانه دانه‌ڕێژراوه، به‌ڵكو بۆ نه‌هێشتن یان سه‌رهه‌ڵنه‌دان و ده‌سته‌به‌رنه‌بوونی ئه‌و بنه‌ما و پێوانا‌نه داڕێژراوه. راشکاوانه‌تر بڵێم؛ به‌ئه‌قڵییه‌تێک نووسراوه ته‌واو به‌دووره له‌و فه‌لسه‌فانه‌ی که ئازادی، دیموکراتی، مافپه‌روه‌ری، دادپه‌روه‌ری و یه‌کسانی به‌بنه‌ما وه‌رده‌گرن. مسۆگه‌ر ئه‌و فه‌لسه‌فه‌یه‌ی پێی نووسراوه "فه‌لسه‌فه‌ی سته‌مکاری"یه. به‌رهه‌می فه‌لسه‌فه‌ی سته‌مکاریش ئه‌قڵییه‌ت و چه‌مکگه‌لێکی سته‌مکارییه، ئه‌مه‌ش له‌گه‌ڵ خۆیدا ره‌فتار و کرده‌وه‌یه‌کی سته‌مکارانه دێنێ. که‌واته ناکرێ له‌ده‌ره‌وه‌ی سته‌مکاری چاوه‌ڕێی هیچ شتێکیتر له‌و که‌سێتی و هێزانه بکه‌ین که خاوه‌نی فه‌لسه‌فه و ئه‌قڵییه‌ت و چه‌مکگه‌لێکی سته‌مکارانه‌ن. هه‌ندێک که‌س ده‌ڵێن:" ئێمه شۆک بووین به‌م ده‌ستووره که به‌مشێوه‌یه داڕێژراوه!!" بۆ مه‌گه‌ر ئه‌و که‌سانه چ چاوه‌ڕوانییه‌کیان له‌و دوو زلحزبه سته‌مکاره هه‌بوو؟! یان که‌سانێکیتر هه‌ن ده‌ڵێن:" نه‌ده‌بوایه چوار حیزبه‌که ئه‌و ده‌ستووره‌یان په‌سند بکردایه!" بۆ مه‌گه‌ر جگه له‌جیاوازییه رووکه‌شییه‌کان، چ جیاوازییه‌ک له‌نێوان ئه‌قڵییه‌ت و ماهییه‌تی ئه‌و چوار حیزبه و ئه‌قڵییه‌ت و ماهییه‌تی هه‌ردوو زلحزبه‌که‌دا هه‌یه؟!\nزۆرێک له‌نووسه‌ران زیاتر ره‌خنه‌یان له‌ناوه‌رۆکی پڕ له‌ناکۆکییانه‌ی مادده‌ی شه‌ش هه‌یه که تێیدا هه‌م " بنه‌ماکانی شه‌ریعه‌تی ئایینی ئیسلام وه‌ک سه‌رچاوه‌ی سه‌ره‌کی یاسادانان" دانراوه و هه‌میش له‌یه‌ککاتدا " نابێت یاسایه‌ك دابندرێت ناكۆك بێت له‌گه‌ڵ حوكمه نه‌گۆڕه‌كانی ئیسلام و ناكۆك بێت له‌گه‌ڵ بنه‌ماكانی دیموكراسی و ناكۆك بێت له‌گه‌ڵ ئه‌و ماف وئازادییه بنه‌ڕه‌تیانه‌ی له‌م ده‌ستووره‌دا هاتوون"!!. هه‌ڵبه‌ته مه‌سه‌له مه‌ترسیداره‌که ته‌نیا ئه‌وه نییه مادده‌که له‌ناواخنی خۆیدا ناکۆکه له‌گه‌ڵ خۆیدا، هه‌روه‌ها مه‌سه‌له مه‌ترسیداره‌که ته‌نیا ئه‌وه‌ش نییه که بنه‌ماکانی شه‌ریعه‌تی ئایینی ئیسلام وه‌ک سه‌رچاوه‌یه‌کی سه‌ره‌کی یاسادانانه و ناکۆکیش نابێت له‌گه‌ڵ بنه‌ماکانی دیموکراسی و ماف و ئازادییه بنه‌ڕه‌تییه‌کانی ناو ده‌ستووره‌که، به‌ڵكو مه‌سه‌له مه‌ترسیداره‌که ئه‌وه‌یه که ئه‌م مادده‌یه له‌میانه‌ی قه‌ناعه‌ته‌وه یان وه‌ک پێداویستییه‌کی تاک و کۆمه‌ڵگا دانه‌نراوه، به‌ڵكو وه‌ک سه‌وداو مامه‌ڵه‌یه‌ک له‌گه‌ڵ هێزه ئیسلامییه‌کان، به‌مه‌رجی ئه‌وه‌ی ده‌نگ به‌ده‌ستوور بده‌ن، له‌ده‌ستووره‌که‌دا دایانناوه. هه‌روه‌ها خاڵێکی مه‌ترسیداریتر سه‌باره‌ت به‌تێخستنی ئه‌م مادده‌یه له‌ناو ئه‌و ده‌ستووره‌دا ئه‌وه‌یه که هێزه ئیسلامییه‌کان ئه‌م تێخستنه بۆخۆیان به سه‌رکه‌وتن و ده‌ستکه‌وتێکی مه‌زنی ده‌زانن!!. ئه‌مه له‌کاتێکدا ئه‌و هێزه "ئیسلامییانه" ده‌رک به‌و راستییه ناکه‌ن که به‌داڕشتنی مادده‌یه‌کی به‌مجۆره گه‌وره‌ترین زه‌بریان له ئیسلام داوه. چونکه ئه‌گه‌ر ئایین، جا هه‌ر ئایین و بیروباوه‌ڕییه‌ک بێت، به قه‌ناعه‌ت و به ئیراده‌یه‌کی ئازادانه و وه‌ک پێداویستییه‌کی ژیانیی کۆمه‌ڵگا و تاکه‌کان په‌سند نه‌کرێت و په‌یڕه‌ونه‌کرێت، ئه‌وا سه‌پاندنی له‌ڕێگه‌ی ده‌ستووره‌وه، به‌تایبه‌تی له‌ڕێگه‌ی ده‌ستوورێکی به‌مشێوه‌یه، جگه له ریسواکردنی ئایینه‌که و به‌لاڕێدابردن و شێواندنی جه‌وهه‌ری ئایینه‌که و زه‌مینه‌خۆشکردن بۆ دروستکردنی رق و کینه و یاخیبوون له ئایینه‌که هیچیتر له‌گه‌ڵ خۆیدا ناهێنێ، ئه‌وکاته ئایینه‌که له په‌یامه ژیانیی و ئینسانییه‌که‌ی خۆی، له ناوه‌رۆکه دادپه‌روه‌ری و یه‌کسانی و ته‌باییخوازییه‌که‌ی خۆی به‌تاڵده‌کرێته‌وه و ته‌نیا کراسێکی ده‌سه‌ڵاتخوازییانه و سیاسیانه‌ی ده‌کرێته‌به‌ر. ئه‌مه‌ش مه‌ترسیدارترین شێوازی به‌لاڕێدابردنی ئایینه‌کانه. چونکه به‌درێژایی مێژووی ئایینه‌کان ئه‌وه به‌ڕوونی دیاره که هه‌ر ئایینێک یان ئایینزایه‌ک کاتێک بۆته ئایین و ئایدیۆلۆژیای فه‌رمی ده‌سه‌ڵات یان خزێنراوه‌ته ناو ده‌ستووری حوکمڕانییه‌که‌وه ئه‌وا زه‌بری هه‌ره مه‌زن له‌و ئایین و ئایینزا به‌ئایدیۆلۆژیاکراو و به‌ده‌ستوورکراوه که‌وتووه. ئه‌مه بۆ هه‌موو ئایین و ئانیینزاکان راسته. ته‌نانه‌ت خودی مێژووی ئایینی ئیسلام و ئایینزاکانی ئه‌م راستییه‌مان به‌ئاشکرایی بۆ ده‌خاته‌ڕوو. له‌ڕاستیدا ئه‌گه‌ر بخوازرێ زه‌بر له هه‌ر ئایینێک یان ئایینزایه‌ک بدرێت ئه‌وا ئاسانترین رێگه کردنییه‌تی به ئایینی فه‌رمی ده‌سه‌ڵاتدارێتی، تێکه‌ڵکردنییه‌تی له‌گه‌ڵ ده‌سه‌ڵاتدا. بێگومان ئه‌مه به‌و واتایه نایه‌ت ئایینه‌کان، به‌تایبه‌تی ئایینی ئیسلام، په‌یوه‌ندیدار نییه به "ژیانی دنیایی" مرۆڤ و کۆمه‌ڵگاکان. نه‌خێر، به‌ڵکو ته‌واو به‌پێچه‌وانه‌وه سه‌رجه‌م ئایینه‌کان، له‌سه‌رووی هه‌موویانه‌وه ئایینی ئیسلام، ته‌واو په‌یوه‌سته به سه‌رجه‌م جومگه و کایه‌کانی ژیانی مرۆڤ و کۆمه‌ڵگاکان، به‌ڵام به‌دوور له‌ده‌سه‌ڵاتدارێتی. چونکه فه‌لسه‌فه و جه‌وهه‌ری سه‌رجه‌م ده‌سه‌ڵاتدارێتییه‌کان له‌سه‌ر بنه‌مای سته‌مکاری و چه‌وساندنه‌وه و ناعه‌داله‌تی داڕێژراوه. هه‌ر ئایین و ئایینزایه‌کیش کاتێک خزێنراوه‌ته ناو کایه‌ی ده‌سه‌ڵاتدارێتییه‌وه و بۆته ده‌مامکی ئه‌و ده‌سه‌ڵاته و ره‌وایه‌تی پێداوه ئه‌وا زه‌بری هه‌ره مه‌زن و هه‌ره کوشنده‌ی به‌رکه‌وتووه. هێزه ئیسلامییه‌کانی کوردستان خۆیان به‌وه خه‌ڵه‌تاندووه که "هه‌ردوو زلحزبه‌که و حزبه‌کانیتری هاوشێوه‌یان به حزبی عه‌لمانی له‌قه‌ڵه‌م داوه و خۆشیان به‌حزبی ئایینی داناوه". به‌ڵام نازانن که نه ئه‌و دوو زلحزبه و هاوشێوه‌کانیان حزبی عه‌لمانیین و نه ئه‌وانیش نوێنه‌ری ئایینن. راسته موسڵمانن به‌ڵام نوێنه‌ری ئایین نیین. له‌راستیدا شتێک نییه ناوی "حزبی عه‌لمانی ره‌ها" و "حزبی ئیسلامی ره‌ها" بێت، به‌ڵکو به‌شێوه‌یه‌کی رێژه‌یی "حزبی دیموکراتی" و "حزبی سته‌مکاری" هه‌ن. ئه‌مه له‌کاتێکدا دابه‌شکردنی ژیان و فیکر و کایه و رێکخستن و حزبه‌کان و مرۆڤه‌کان به‌سه‌ر دوو جه‌مسه‌ری " عه‌لمانی — ئایینی" ساتمه‌یه‌کی فه‌لسه‌فی و فیکری زۆر کوشنده‌یه، له‌رووی پۆلینکردنه‌وه به‌لاڕێدابردن و شێواندنێکی زۆر گه‌وره‌یه، که سه‌رچاوه‌ی خۆی له‌و ئه‌قڵییه‌ته دۆگماییه وه‌رده‌گرێت که‌وا چه‌قبه‌ستووه و له‌ناو هه‌موو ره‌نگه‌کاندا ته‌نیا ره‌ش و سپی ده‌بینێ و سروشتی ژیان و مرۆڤ و کۆمه‌ڵگاکان به‌کۆمه‌ڵێک تایبه‌تمه‌ندی راچێته‌یی و حوکمی له‌پێشینه لێکده‌داته‌وه و له‌روانگه‌یه‌کی میکانیکیانه، نه‌ک دینامیکیانه، ده‌ڕوانێته مه‌سه‌له‌کان. هه‌رچه‌نده ئه‌مه بابه‌تێکی فراوان و قووڵه له‌م بابه‌ته‌دا جێی زیاتر باسکردنی ئه‌م مه‌سه‌له‌یه‌ی تێدا نابێته‌وه. چونکه تایبه‌ته به قسه‌کردن له‌سه‌ر ئه‌و ده‌قه‌ی که‌وا ناوی لێنراوه " ده‌ستووری هه‌رێمی کوردستان" که هه‌م هه‌ردوو حزبه ده‌سه‌ڵاتداره‌که و هه‌م هێزه ئیسلامییه‌کانیش به ده‌ستووری خۆیان و به ده‌ستکه‌وتێکی خۆیانی ده‌زانن. به‌ڵام راستییه‌که‌ی؛ ئه‌و ده‌قه‌ی ناویان لێناوه "ده‌ستوور" جه‌وهه‌ر و ئه‌قڵییه‌تی سته‌مکارانه‌ی ئه‌و حزبانه‌ی زیاتر ئاشکراکرد که‌وا له‌پشت داڕشتنی ئه‌و ده‌ستووره‌وه‌ن و ئه‌وانه‌ش که هه‌لپه‌رستانه و خۆخه‌ڵه‌تێنه‌رانه په‌سندیان کرد.\nهه‌ڵبه‌ته ناکرێ له‌م وتاره‌دا مادده به مادده و بڕگه به بڕگه و خاڵ به خاڵی ئه‌و ده‌قه قسه‌ی له‌سه‌ر بکه‌ین، به‌ڵام ده‌کرێ به‌کورتی ئاماژه به‌چه‌ند خاڵێکی تریش بکه‌ین:\n1. پێشه‌کی ئه‌و ده‌قه له داڕشتن (ئینشا)یه‌کی بێناوه‌رۆک و بێچوارچێوه ده‌چێت و سه‌رله‌به‌ری پێشه‌کییه‌که به‌زمان و شێوازی ده‌ستوورنووسین نه‌نووسراوه و به‌دووره له پره‌نسیبی یاسایی و هیچ مقه‌ویماتێکی یاسایی تێدا نییه. له‌هه‌مانکاتدا پێشه‌کییه‌که نه‌بۆته ده‌روازه‌یه‌ک و ته‌واوکارییه‌ک بۆ مادده‌کانی ناو ده‌قه‌که، نه‌بۆته به‌هانه‌یه‌کی حقوقی که ره‌وایه‌تی به ناواخنی مادده‌کانی ناو ئه‌و ده‌قه بدات، به‌ڵکو زیاتر پیاهه‌ڵدانێکی بێزراو و رووکه‌شه و هیچیتر. هه‌روه‌ها سه‌رجه‌م ئه‌و ده‌سته‌واژانه‌ی له‌و پێشه‌کییه‌دا به‌کاربراون ده‌سته‌واژی ته‌مومژاوی و وه‌سفداری و ئاوه‌ڵناویین و به‌وردی نازانرێ ده‌یه‌وێ له‌ده‌ره‌وه‌ی ئه‌و وه‌سفکردنه بێبایه‌خه چیبڵێ..؟! بۆیه سه‌رله‌به‌ری ئه‌و پێشه‌کییه په‌سندکراو نییه. پێم وایه وا راستتره له‌بری پێشه‌کی ته‌نیا بنووسرێت:" ئێمه وه‌ک خه‌ڵکی هه‌رێمی کوردستان به‌ئیراده‌ی ئازادانه‌ی خۆمان – له‌رێگه‌ی راپرسییه‌وه – ئه‌م ده‌ستووره وه‌ک په‌یماننامه‌یه‌کی هاوبه‌شی یاسایی و حقوقی و سیاسی و کۆمه‌ڵایه‌تی خۆمان په‌سند ده‌که‌ین".\n2. ناواخنی ته‌واوی مادده و بڕگه و خاڵه‌کان له‌گه‌ڵ یه‌کتردا ناکۆکن یان دژ به‌یه‌کن. ته‌نانه‌ت مادده یان بڕگه یان خاڵی وای تێدا هه‌یه له‌گه‌ڵ خودی خۆیدا ناکۆکه. ئه‌مه‌ش جۆرێکه له‌فێڵبازێتی ئه‌وانه‌ی ئه‌و ده‌ستووره‌یان نووسیوه و ئه‌وانه‌ش که رایانسپاردوون ده‌قێکی وه‌ها ته‌مومژ و له‌ناوخۆیدا ناکۆک و دژبه‌یه‌ک بنووسن، تا بتوانن به‌ئاسانی ئه‌وه‌ی ده‌یانه‌وێ له‌پشت ئه‌و ده‌ستووره‌دا ده‌سته‌به‌ری بکه‌ن و ره‌وایه‌تی پێبده‌ن. به‌تایبه‌تی ئه‌و ماددانه‌ی که‌وا بۆ مه‌سه‌له‌ی ماف و ئازادییه‌کان ته‌رخان کراون، به‌شێوه‌یه‌کی وه‌ها داڕێژراون له‌بری ده‌سته‌به‌رکردنی ماف و ئازادی، له‌گۆڕنانێکی یاساییانه‌ی ماف و ئازادییه‌کانه.\n3. هه‌روه‌ها ئه‌و شێواز و زمانه‌ی مادده‌کانی پێنووسراوه‌ته‌وه شێواز و زمانی یاسایی و ده‌ستوورنووسین نییه. گه‌لێک له مادده یان بڕگه و خاڵه‌کان به‌شێواز و زمانی پروپاگه‌نده‌کردن یان وه‌کو زمانی وتاردان و پاڕانه‌وه یان وه‌کو گێڕانه‌وه‌ی هه‌قایه‌ت نووسراون.\n4. جێگۆڕکێ به ماف و ئه‌رکه‌کانی هه‌ر سێ ده‌سه‌ڵاته‌که (یاسادانان، جێبه‌جێکاری، دادوه‌ری) کراوه. ته‌نانه‌ت مافه‌کانی سه‌رۆکی هه‌رێم زۆر له‌مافه‌کانی دیکتاتۆرێکی عه‌یار بیستوچوار زیاتره، له‌مه‌ش سه‌یرتر ئه‌وه‌یه که ئه‌رکه‌کانی سه‌رۆکی هه‌رێمیش هه‌ر وه‌ک ماف بۆی حیسابکراوه!!. په‌رله‌مانیش ئه‌وه‌نده بێکاریگه‌ر و بێماف کراوه، ته‌نانه‌ت له‌په‌رله‌مانه کارتۆنییه‌که‌ی سه‌رده‌می به‌عسیش کۆتگیرتر کراوه. زۆربه‌ی کار و ئه‌رکه‌کانی ده‌سه‌ڵاتی دادوه‌ری و یاسادانان دراوه به سه‌رۆکی هه‌رێم و حکومه‌ت. ئه‌مه‌ش سیفه‌تی ده‌سه‌ڵاته شمولی و دیکتاتۆر و سته‌مکاره‌کانه. هه‌روه‌ها دیار نییه سیسته‌می حوکمڕانی په‌رله‌مانییه یان سه‌رۆکایه‌تییه؟ وه‌ک چێشتی مجێور تێكه‌ڵی یه‌کتری کردووه.\n5. له‌ناواخنی ئه‌و ده‌قه‌دا ره‌نگدانه‌وه‌ی راستینه‌ی هه‌مه‌ڕه‌نگی ئه‌تنیکی، ئایینی، بیروباوه‌ڕه‌کان و چین و توێژه‌کانی کۆمه‌ڵگای تێدا به‌رجه‌سته نه‌کراوه و گوزارشتی لێناکات. هه‌ر بۆنموونه باس له ئایینی کاکه‌یی و یارسانی و سابیئی نه‌کراوه، باسی ئه‌رمه‌نی و کلدانییه‌کان نه‌کراوه، ئه‌وه‌ی به‌سه‌ریدا زاڵه ئه‌قڵییه‌تی یه‌ک ئایین، یه‌ک گه‌ل، یه‌ک بیروباوه‌ڕ و یه‌ک چین. ئه‌مه‌ش به‌زه‌قی ده‌یخاته‌ڕوو که ئه‌مه ده‌ستووری هه‌موو خه‌ڵک نییه، به‌ڵکو جاڕنامه‌یه‌که بۆ خۆسه‌پاندن و باڵاده‌ستێتی یه‌ک گه‌ل، یه‌ک ئایین، یه‌ک بیروباوه‌ڕ و یه‌ک چین. هه‌ڵبه‌ته ئه‌مه بۆخۆی رووێکی تری سته‌مکارییه.\n6. ئه‌و ده‌قه به‌ئه‌قڵییه‌تی باڵاده‌ستی پیاوسالاری نووسراوه و به‌قه‌د یه‌ک زه‌ڕڕه‌ش ژن جێی تێدا نابێته‌وه. ژنان ناتوانن هیچ مافێکی خۆیانی تێدا ده‌سته‌به‌ر بکه‌ن.\nله‌کۆتاییدا ده‌مه‌وێ بڵێم که؛ ئه‌م ده‌قه ده‌ستوورییه زۆر سه‌خت و دژواره، که له ئه‌گه‌ری په‌سندکردنیدا، پاشان بتوانرێت هه‌مواربکرێته‌وه. چونکه له‌هه‌موو رووێکه‌وه شایسته‌ی ئه‌وه نییه پێیبگووترێت "ده‌ستوور". بۆیه ره‌تکردنه‌وه‌ی ده‌قێکی ده‌ستووری به‌مشێوه‌یه هه‌ڵوێستی هه‌ره راست و گونجاو و دیموکراتیانه‌یه و نووسینه‌وه و داڕشتنی ده‌ستوورێکی تر؛ که فه‌لسه‌فه‌ی ئازادی و دیموکراتی و دادپه‌روه‌ری و مافپه‌روه‌ری به‌بنه‌ما وه‌ربگرێت، داخوازی و ئه‌رکێکی به‌په‌له‌ی رۆژگاری ئه‌مڕۆمانه.\nPrevious به‌راست په‌رله‌مانی داهاتوئه‌كتیڤترده‌بێ ؟!\nNext دیمه‌نه دڵته‌زینه‌كانی گوندی گۆپته‌په


ئەوروپا و روسیا بەدوای ژیاندا لە سەر هەسارەی مەریخ دەگەڕێن\nئاژانسی واڵای ئاسمانی ئەوروپایی و ئاژاسنی رۆسکۆسمۆس ی روسیایی هەوڵەکانیان یەکخست بۆ رەوانەکردنی کەشتیەکی ئاسمانی بۆ هەسارەی مەریخ هەتا بزانن ئایا ژیان لەوێ هەیە.\nکەشتی ئێگزۆمارس ترەیس رۆژی 14 ی مانگی ئازار لە بنکەی ئاسمانی بایکۆنور لە کازاخستان بە موشەکێک هەڵدرا. پێشبینی دەکرێت ئەم گەشتە ئاسمانیە بۆ ئەستێرەی مەریخ حەوت مانگ بخاینێت و لە مانگی دەی ئەمساڵدا بگاتە مەنزڵ، ئەمەش دوای گەشتێکی مەودا 496 ملیۆن کیلۆمەتری.\nلەو بارەیەوە ئاژانسی واڵای ئاسمانی ئەوروپایی دەڵیت ؛ ئامانج لەم گەشتە بۆ دیاریکردنی ئەوە کە ئایا هەسارەی مەریخ زیندوە و ژیانی تیدایە. کەواتا مەبەست لەم ئەرکە هەوڵدانە بۆ ئاشکراکردنی سەرچاوەی هەبونی گازی میسانە لە هەسارەی مەریخ. ئەوەی جێی ئاماژەیە ، بوونی گازی میسان کە لە پێکهاتەی کاربۆن و هایدرۆجین پێکدێت لە گەشتەکانی پێشو بۆ مەریخ ئامژەی پێدرابوو.\nگازی میسان بە زۆری میکرۆبی زیندوو دروستی دەکات ، هەروەها ئەم گازە بە ئەندازەیەکی زۆر لە زەلکاوەکان و شوێنی خاشاگ بەرهەم دێت. گازی میسان لە ئەنجامی ئەو پرۆسانەی لە قۆڵای ناخی زەویدا روودەدەن بەرهەم دێت ، واتا ئەو پرۆسانەی کە سوتەمەنی بەردیی وەک خەڵوز و نەوت و هەروەها گازی سروشتی لێ بەرهەم دێت.


سەردار حاجی زادە: ئێران لە بواری سیستێمی بەرگریی ئاسمانی بە ئاستی خۆبژیوی گەییشتووە - SAHAR KURDISH (Sorani)\nسەردار حاجی زادە: ئێران لە بواری سیستێمی بەرگریی ئاسمانی بە ئاستی خۆبژیوی گەییشتووە\nئه‌یلوول 21, 2019 18:41 Asia/Tehran\nسەرکردەی ھێزی ھەوا فەزای سپای پاسدارانی شۆڕشی ئیسلامی وتی: ئێران لە ڕیزی ئەو پێنج وڵاتەی یەکەمی جیھانە لە بواری فڕۆکەی بێ فڕۆکەوانەوەو لە ڕووی چێکردنی ڕادارو سیستێمی بەرگریکارانەش بە ئاستی خۆبژیوی گەییشتووە.\nسەرداری سەرتیپی پاسدار« ئەمیرعەلی حاجی زادە» سەرکردەی ھێزی ھەوافەزای سپای پاسدارانی شۆڕشی ئیسلامی لە پەراوێزی کرانەوەی پیشانگای « ڕاوە داڵ» لە تاران لە نێو پەیامنێراندا وتیشی: ئێران لە بواری موشەکی لە ڕیزی دەستەڵاتدارانی ناوچەکەو چەند وڵاتی گەورەی جیھانە.\nسەرداری سەرتیپی پاسدار« ئەمیرعەلی حاجی زادە» پیشانگای « ڕاوە داڵ»ی بە پەندێک زانی بۆ دوژمنانی ئێران و پێی داگرت: ئەگەر دوژمن ھەڵەیەکی لێ دەرکەوێت بێ گومان وەڵامێکی گورچکبڕ چاوەڕوانی دەکات.\nلە سەروبەندی حەوتەی بەرەڤانیی پیرۆز پیشانگای « ڕاوە داڵ» داگری فڕۆکەبێ فڕۆکەوانە سەرنخونکراوەکانی ئەمریکاو یان ئەوانەی کە بەدەستکەوت لێی گیراون ئەمڕۆ شەممە لە باخی مۆزەخانەی بەرەڤانیی پیرۆزی تاران کرایەوە.\nسبەینێ یەکشەممە ٢٢ی سپتامبەر ڕێککەوتە لەگەڵ ساڵگەڕی دەست پێ بوونی شەڕی داسەپاوی ڕژێمی بەعسی عێراق دژی کۆماری ئیسلامیی ئێران.\nسوپای دەست درێژکاری سەددامی دیکتاتۆری ڕوخاوولەنێوچووی عێراق ٣١ی خەرمانانی ساڵی ١٣٥٩ ( سپتامبەری ١٩٨٠) بەو خەیاڵەی کە لە ماوەی حەوتەیەک دا تاران داگیر دەکات، شاڵاوێکی بەربڵاوی بە کەڵک وەرگرتن لە چەک و چۆڵی خەڵاتی وڵاتانی ڕۆژئاوایی دژی ئێران دەست پێ کرد.